sagorsarker/bangla-wikipedia huggingface dataset:
টি এস এলিয়ট

টমাস স্টেয়ার্ন্‌স এলিয়ট, ওএম (; জন্ম: ২৬শে সেপ্টেম্বর, ১৮৮৮ সালে সেন্ট লুইস, আমেরিকা – মৃত্যু: ৪ঠা জানুয়ারি, ১৯৬৫ ইংল্যান্ড) ইংরেজি ভাষার একজন, কবি, নাট্যকার সাহিত্য সমালোচক এবং এবং বিংশ শতকের অন্যতম প্রতিভাশালী কবি। তিনি ১৮৮৮ সালে যুক্তরাষ্ট্রের মিশৌরির সেন্ট লুইসে জন্মগ্রহণ করেন। তবে মাত্র ২৫ বছর বয়সে ১৯১৪ সালে ইংল্যান্ডে চলে যান এবং ১৯২৭ সালে ৩৯ বছর বয়সে ব্রিটিশ নাগরিকত্ব গ্রহণ করেন। তিনি আর কখনো আমেরিকা ফিরে যান নি। এজরা পাউন্ড ছিলেন টমাস স্টেয়ার্ন্‌স এলিয়ট এর ঘনিষ্ঠ বন্ধু।ইলিয়ট ১৯১৫ সালের দিকে তার কবিতা "দি লাভ সং অফ জে আলফ্রেড প্রুফ্রক" এর মাধ্যমে সবার নজর কাড়েন। এই কবিতার পরে তার ঝুলি থেকে একে একে বের হয় বিশ্ববিখ্যাত সব কবিতা। এদের মধ্যে
"দি ওয়েস্ট ল্যান্ড" (১৯২২),
"দি হলো মেন" (১৯২৫),
"অ্যাশ ওয়েন্সডে" (১৯৩০) এবং
"ফোর কোয়ার্টার্স" (১৯৪৫) অন্যতম।
তার নাটকগুলোর মধ্যে অন্যতম ছিল
"মার্ডার ইন দ্যা ক্যাথেড্রাল" (১৯৩৫)।
আধুনিক সাহিত্যে অভূতপূর্ব অবদানের স্বীকৃতি স্বরূপ ১৯৪৮ সালে তার বিখ্যাত কবিতা
"The Waste Land"
জন্য তিনি সাহিত্যে নোবেল পুরস্কারে ভূষিত হন। “দ্যা ওয়েস্ট ল্যান্ড” কবিতায় তিনি "Indian Literature & Philosophy" এর অনুপ্রবেশ ঘটিয়েছেন।
অশব্দীয় বর্ণমালা লিপি

অশব্দীয় বর্ণমালা লিপি হচ্ছে এমন লিপি পদ্ধতি যেখানে স্বরবর্ণ এবং ব্যঞ্জনবর্ণ আলাদা হয়ে থাকে, কিন্তু প্রতিটি অক্ষরের পরিচিতি তার স্বর দিয়ে না হয়ে, বদলে তাদের পরিচিতি আলাদা নাম দিয়ে হয়ে থাকে। 
অশব্দীয় বর্ণমালা লিপিগুলোতে স্বরবর্ণ এবং ব্যঞ্জনবর্ণ একই সঙ্গে তালিকাভুক্ত থাকে যার ফলে অর্ধ-স্বরবর্ণ অনুপস্থিত থাকে, এবং স্বরবর্ণের কোনো বৈশিষ্ট্যসূচক চিহ্ন থাকে না, আর একটি ব্যঞ্জনবর্ণ সহজাত স্বরশব্দ ছাড়াই উচ্চারিত হয়।
বর্ণ

বর্ণ বর্ণমালা-ভিত্তিক লিখন পদ্ধতির একটি প্রতীক-উপাদান। সাধারণত লেখ্য ভাষার প্রতিটি বর্ণ কথ্য ভাষার একটি ধ্বনিমূল নির্দেশ করে।
বর্ণমালা নয় এমন অন্যান্য লিখন পদ্ধতির প্রতীকগুলিকে বর্ণ নয়, বরং সিল্যাবোগ্রাম (অর্থাৎ সিলেবল নির্দেশক) বা লোগোগ্রাম (শব্দ বা শব্দগুচ্ছ নির্দেশক) বলা উত্তম।
কেন্টাকি ফ্রাইড চিকেন

কেন্টাকি ফ্রাইড চিকেন (কেএফসি নামে পরিচিত) যুক্তরাষ্ট্রের কেন্টাকি অঙ্গরাজ্যের লুইসভিলে বেড়ে উঠা একটি ফুড চেইনকে বুঝায় যা মূলত এর ফ্রাইড চিকেনের জন্য সুখ্যাতি লাভ করেছে। এটি ম্যাকডোনাল্ডের পরে বিশ্বের দ্বিতীয় বৃহত্তম রেস্তোরাঁর চেইন (বিক্রয় দ্বারা পরিমাপ করা হয়েছে), ডিসেম্বর ২০১৯ পর্যন্ত ১৫০টি দেশে বিশ্বব্যাপী ২২,৬২১টি স্থানে এদের দোকান রয়েছে। চেইনটি ইয়াম! ব্র্যান্ডসের একটি সহযোগী প্রতিষ্ঠান, যা একটি রেস্তোরাঁ কোম্পানি যা পিৎজা হাট, টাকো বেল এবং উইংস্ট্রিট চেইনের মালিক।
২০০২ সাল থেকে যুক্তরাষ্ট্রের ইয়াম! ব্র্যান্ড্‌স ইনকরপোরেটেডের একটি সহযোগী প্রতিষ্ঠানের মালিকানায় পরিচালিত হচ নাম কেএফসি রাখা হয় ১৯৯১ সালে। তবে ২০০৭ সালের এপ্রিল মাস থেকে এর সকল স্বাক্ষর, প্যাকেজিং এবং বিজ্ঞাপনের জন্য পুরো কেন্টাকি ফ্রাইড চিকেন নামের ব্যবহার শুরু হয়েছে। মূলত যুক্তরাষ্ট্রে কোম্পানিটির ব্র্যান্ডে পূর্ণ পরিবর্তন আনার জন্যই এমনটি করা হয়েছে। নতুনভাবে নির্মিত রেস্তোঁরাগুলোতে এই নতুন স্বাক্ষর এবং প্রতীক ব্যবহৃত হবে। অবশ্য আগের রেস্তোঁরাগুলোতে ১৯৯১ সালের পুরনো প্রতীকই ব্যবহার করা হবে বলে সিদ্ধান্ত নেয়া হয়েছে। তবে বর্তমানে বিভিন্ন বিজ্ঞাপনের জন্য কেএফসি নামটিই মুক্তভাবে ব্যবহৃত হচ্ছে। আন্তর্জাতিকভাবে এটি এখনও কেএফসি নামেই বেশি পরিচিত।
কেএফসি বিশ্বব্যাপী বিপুল জনপ্রিয়তা অর্জন করে। এরই স্বীকৃতিস্বরূপ পৃথিবীর বিভিন্ন দেশের রেস্তোঁরা মালিকরা এই নামটি খাদ্যের মান হিসেবে ব্যবহৃত হচ্ছে। অর্থাৎ কোন রেস্তোঁরায় যদি কেএফসির সমমানের খাদ্যমান বজায় রাখতে পারে তাহলে তাদেরকে এই নামে আখ্যায়িত করা যাচ্ছে। কেএফসি ফাস্ট ফুড তাই এখন সারা বিশ্বে বিস্তৃতি লাভ করেছে।
দ্রুতি

কোনো বস্তু একক সময়ে যে দূরত্ব অতিক্রম করে, সাধারণভাবে তাকে দ্রুতি (speed) বলে। প্রকৃতপক্ষে একটি বস্তুর বেগের মানই হচ্ছে তার দ্রুতির পরিমাপ। অন্য কথায়: একটি বস্তু একক সময়ে যে দূরত্ব অতিক্রম করে, তাকেই দ্রুতি বলা যেতে পারে। ক্যালকুলাস অনুযায়ী, দ্রুতি হলো সময়ের সাথে দূরত্বের পরিবর্তনের হার।
দ্রুতি একটি স্কেলার রাশি; অর্থাৎ এর কোনো দিক নেই। কারণ দূরত্বেরও কোনো দিক নেই, দিক আছে সরণের। দ্রুতির ভেক্টর রাশি হচ্ছে বেগ। দ্রুতির মাত্রা হচ্ছে formula_1 এবং একক হচ্ছে formula_2। দূরত্বকে "d" এবং সময়কে "t" দ্বারা প্রকাশ করলে দ্রুতির রাশিমালা দাড়ায়:
রৈখিক গতির ক্ষেত্রে দ্রুতির পরিমাপ সাধারণভাবেই করা যায়। তবে যে বস্তুগুলোর গতি দ্বিমাত্রিক (যেমন: বিমান), তাদের দ্রুতির দুইটি উপাংশ পাওয়া যায়। এর একটির নাম সম্মুখ দ্রুতি এবং অন্যটি ঊর্ধ্ব দ্রুতি।
দ্রুতির এককসমূহের মধ্যে রয়েছে:
বিভিন্ন যানবাহনে দ্রুতি পরিমাপ করার জন্য এগুলোর সাথে সাধারণত স্পিডোমিটার যুক্ত থাকে, যা দিয়ে দক্ষতার সাথে দ্রুতি পরিমাপ করা সম্ভব।
যে সকল ভৌত ধর্মগুলোর দিক দিয়ে চিন্তা করলে দ্রুতি দ্বারা মূলত তাৎক্ষণিক দ্রুতি বোঝায়। কিন্তু বাস্তব পৃথিবীতে সবচেয়ে বেশি ব্যবহৃত হয় "গড় দ্রুতি" (formula_4 দ্বারা চিহ্নিত করা হয়) শব্দটি। নির্দিষ্ট সময় অতিক্রান্ত দূরত্বকে উক্ত সময় দ্বারা ভাগ করলে গড় দ্রুতি পাওয়া যায়। যেমন: কেউ যদি ২ ঘণ্টায় ৬০ কিলোমিটার দূরত্ব অতিক্রম করে, তবে তার গড় দ্রুতি হবে, ৬০/২ = ৩০ কিমি/ঘণ্টা। কিন্তু তার তাৎক্ষণিক দ্রুতি সময়ের সাথে দ্রুত পরিবর্তিত হয় এবং এ থেকে অনেক কম বেশিও হতে পারে, আবার শূন্যও হতে পারে।
গাণিতিকভাবে প্রকাশ করলে দাঁড়ায়:
formula_6 পরিমাণ সময়ের ব্যবধানে যে তাৎক্ষণিক দ্রুতি পাওয়া যায় তাকে সময়ের ফাংশন হিসেবে নিম্নোক্তভাবে প্রকাশ করা হয়:
আবার formula_8 পরিমাণ দূরত্বের পরিবর্তনে প্রাপ্ত তাৎক্ষণিক দ্রুতিকে দূরত্বের ফাংশন হিসেবেও প্রকাশ করা যায়:
অনেক সময় ধারণা করা হয়, অর্ধেক দূরত্ব formula_10 পরিমাণ দ্রুতিতে এবং বাকি অর্ধেক দূরত্ব formula_11 দ্রুতিতে অতিক্রম করলে মোট গড় দ্রুতি হবে formula_12। কিন্তু এটি ভুল ধারণা। প্রকৃতপক্ষে গড় দ্রুতির সমীকরণটি হবে এরকম:
এখানে লক্ষ্য করার মতো বিষয় হচ্ছে এই যে, প্রথম সমীকরণের ফল একটি সঠিক বীজগাণিতিক গড়
এছাড়া দ্রুতির বণ্টন ফাংশন থেকেও গড় দ্রুতি পরিমাপ করা যেতে পারে। এই ফাংশন দূরত্ব বা সময় যেকোনটিরই হতে পারে:
নিচে বিভিন্ন ধরনের দ্রুতির পরিমাপ উল্লেখ করা হলো:
সাপ্তাহিক ২০০০

সাপ্তাহিক ২০০০ বাংলাদেশের একটি জনপ্রিয় ধারার সাপ্তাহিক পত্রিকা। এটি ট্রান্সকম গ্রুপ কর্তৃক প্রকাশিত হত। এটি ম্যাগাজিন আকারে, অর্থাৎ ডাবলডিমাই ১/৪ আকারে মুদ্রিত হয়। পৃষ্ঠা সংখ্যা ৬৪। কথাসাহিত্যিক মইনুল আহসান সাবের এই পত্রিকাটির সম্পাদক হিসাবে নিয়োজিত ছিলেন।
"সাপ্তাহিক ২০০০" ১৯৯৮ সালে চালু করা হয়। এর প্রতিষ্ঠাতা সম্পাদক ছিলেন শাহাদাত চৌধুরী। ম্যাগাজিনটির প্রকাশক ছিলেন ডেইলি স্টারের সম্পাদক মাহফুজ আনাম। ১২ মার্চ ২০০৫ সালে,পত্রিকাটির চট্টগ্রাম সংবাদদাতা সুমি খান বাংলাদেশ জামায়াতে ইসলামীর কাছ হুমকি পান। সুমির একটি নিবন্ধ এতে প্রকাশের পরে এই হুমকি পান, যাতে তিনি জামায়াতে ইসলামী বাংলাদেশের সংসদ সদস্য শাহজাহান চৌধুরীকে সন্ত্রাসবাদকে সমর্থন করার অভিযোগে অভিযুক্ত করেছিলেন।
২০০৭ সালে ম্যাগাজিনটি দাউদ হায়দারের লেখা একটি আত্মজীবনীমূলক নিবন্ধ প্রকাশ করেছিল; লেখক দাউদ হায়দার ১৯৭৩ সালে ইসলামের সমালোচনা করার জন্য বাংলাদেশ থেকে নির্বাসিত। দাউদ হায়দারের লেখা প্রকাশের পর আল জামিয়া আল ইসলামিয়া ইসলামী বিশ্ববিদ্যালয়ের প্রশাসনিক কর্মকর্তা মোহাম্মদ রেজা ম্যাগাজিনটি, ম্যাগাজিনের সম্পাদক গোলাম মর্তুজা এবং প্রকাশক মাহফুজ আনামের বিরুদ্ধে মামলা করেন। পরে বাংলাদেশ সরকার দাউদ হায়দারের লেখা প্রকাশিত হওয়ার সংখ্যাটি বাজেয়াপ্ত করে, এছাড়া ম্যাগাজিনের সম্পাদক প্রকাশ্যে ক্ষমা চান। স্বরাষ্ট্র মন্ত্রণালয়ের সচিব আবদুল করিম ম্যাগাজিনটির নিবন্ধ প্রকাশের সমালোচনা করে।
২৯ অক্টোবর ২০১৪ সালে ম্যাগাজিনের সম্পাদক মঈনুল আহসান সাবের ঘোষণা দেন যে ৩১ অক্টোবরের পরে এই পত্রিকাটি বন্ধ করে দেওয়া হবে। লোকসানে কারণে প্রকাশক মাহফুজ আনাম এই পত্রিকাটি বন্ধ করার সিদ্ধান্ত নিয়েছিলেন।
ভিনসেঞ্জো গ্যালিলি

ভিনসেঞ্জো গ্যালিলি (১৫২০ - জুলাই ২, ১৫৯১) একজন বিখ্যাত ইতালীয় সংগীতজ্ঞ। তিনি বিজ্ঞানি গ্যালিলিও গ্যালিলির বাবা ছিলেন।
তিনি ১৫২০ সালের দিকে তোসকানার পিসার সান্তা মারিয়া এ মন্তেতে জন্মগ্রহণ করেছিলেন এবং খুব অল্প বয়সেই তিনি লুটে পড়াশোনা শুরু করেছিলেন। ১৫৬২ সালের কিছু আগে তিনি পিসায় চলে যান, যেখানে ৫ জুলাই তিনি এক সম্ভ্রান্ত পরিবারের গিয়ুলিয়া আম্মানতিকে বিয়ে করেন। গ্যালিলিও গ্যালিলি ছিলেন তাঁর ছয় বা সাত সন্তানের মধ্যে সবচেয়ে বড়; ১৫৭৫ সালে জন্মগ্রহণকারী তাঁর আরেক পুত্র, মাইকেলাগনলো, একজন দক্ষ লুটেনবাদক এবং সুরকার হয়েছিলেন।
পোস্ট কোড

পোস্ট কোড চিঠি প্রয়োজন অনুসারে সাজানোর জন্য কিছু অক্ষর বা অঙ্কের ক্রম যা ডাকঘরের ঠিকানার সাথে যোগ করা হয়। ১৯৪১ সালে জার্মানীতে পোস্ট কোডের প্রচলন হয়।
২০০৫ সালে বিশ্ব পোস্টাল ইউনিয়নের ১৯০টি সদস্য রাষ্ট্রের মধ্যে ১১৭টিতে পোস্টকোড ব্যবস্থার প্রচলন ছিল। পোস্টকোডগুলি দিয়ে সাধারণত ভৌগোলিক এলাকা বা অঞ্চল বোঝানো হয়। তবে কিছু কিছু ব্যক্তি বা সরকারী-বেসরকারী প্রতিষ্ঠান যারা বিপুল সংখ্যক চিঠিপত্র পেয়ে থাকেন, তাদের জন্য বিশেষ পোস্টকোড প্রবর্তনের রীতি আছে। যেমন ফ্রান্সের সেদেক্স (CEDEX) ব্যবস্থা।
পোস্ট কোডে আরবি সংখ্যাপদ্ধতির প্রতীক ০ থেকে ৯ ও হাইফেন ব্যবহৃত হয়। এছাড়া পশ্চিমা ভাষাগুলিতে পোস্টকোডের মধ্যে লাতিন বর্ণও থাকে।
ইংরেজিভাষী দেশগুলিতে প্রাপকের ঠিকানা লেখার সময় পোস্টকোডকে শহরের নামের পরে (একই লাইনে বা পরের লাইনে) বসানো হয়। অন্যদিকে ইউরোপীয় দেশগুলিতে ঠিকানা লেখার সময় এটিকে শহরের নামের আগে বসানো হয়।
ভারতে এটি পিন কোড এবং মার্কিন যুক্তরাষ্ট্রে এটি জিপ কোড নামে পরিচিত।
আযান

আযান বা আজান ( "আযান্‌") হচ্ছে মসজিদে জামাতে নামাজ আদায়ের জন্য ইসলামি আহ্বান বা ডাকধ্বনি। দিনের নির্ধারিত সময়ে একজন মুয়াজ্জিন আযান পাঠ করেন।
ঐতিহ্যগতভাবে মুসলমানদের পাঁচ ওয়াক্ত নামাজের জন্য দৈনিক পাঁচবার মিনার থেকে উচ্চস্বরে আযান দেওয়া হয়। ফরজ নামাজের উদ্দেশ্য মসজিদে প্রবেশের জন্য এটি মুসলিমদের প্রথম ডাকধ্বনি। "ইকামত" নামে পরিচিত দ্বিতীয় ডাকধ্বনিতে মসজিদে উপস্থিত থাকা লোকেদের নামাজের শুরুর জন্য লাইনে দাঁড়ানোর আহ্বান জানানো হয়। প্রতিটি মসজিদে একাধিক উচ্চস্বরে আযানের মূল উদ্দেশ্য হলো সকলের কাছে ইসলামি বিশ্বাসের সহজে বোধগম্য সারসংক্ষেপ উপলব্ধ করানো। কেবলমাত্র তুরস্কে, আজানকে বিভিন্ন সময়ে পাঁচটি ভিন্ন শৈলীতে দেওয়া হয়; সাবা, উশাক, হিকাজ, রাস্ত, সেগাহ।
"ʾআযান" শব্দের মূল অর্থ দাড়ায় ডাকা, আহবান করা। যার মূল উদ্দেশ্য হলো অবগত করানো। এই শব্দের আরেকটি ব্যুৎপত্তিগত অর্থ হল "ʾআজুন"। (), যার অর্থ হলো "শোনা"। কুরআনে মোট পাঁচ স্থানে "আজুন" শব্দটি এসেছে। পারিভাষিক অর্থে, শরিয়ত নির্ধারিত আরবি বাক্যসমূহের মাধ্যমে নির্ধারিত সময়ে উচ্চকণ্ঠে সালাতের আহবান করাকে আযান বলা হয়। ১ম হিজরি সনে আযানের প্রচলন হয়।
প্রতি দিন-রাতে বিভিন্ন সময়ে পাঁচ বার আযান দেওয়া হয়। আর আযান তখনই দেওয়া হয় যখন নামাযের সময় হয়।
১। ফজর:সবহে সাদিক উদিত হলে। সূর্য পূর্ব আকাশে উদিত হওয়ার আগ মুহূর্তে ।
২। যোহর: সূর্য পশ্চিম আকাশে একটু ঢলে গেলে ।
৩। আছর:সূর্যের প্রখরতা থাকতে ।
৪। মাগরিব:সূর্য অস্ত যাওয়ার সাথে সাথে ।
৫। এশা: সূর্য অস্ত যাওয়ার পর রাতের এক তৃতীয়াংশে ।
সপ্তাহে একদিন শুক্রবার একটি অতিরিক্ত আজান হয় জুমআর খুতবার পূর্বে।
বিলাল ইবনে রাবাহ ইসলামের ইতিহাসে প্রথম আযান দেন। মুহাম্মদের নির্দেশে তিনিই প্রথম মদিনার মসজিদে নববীতে আযান প্রদান করেন। উল্লেখ্য মুহাম্মাদ মক্কায় আযান ও ইকামত ছাড়া নামাজ পড়েছেন।
ফযরের নামাজের আযানে একটু ব্যতিক্রম আছে। আর তা হলো এই যে, আযানের শেষভাগে "হাইয়া আলাল ফালাহ" দুই বার বলার পরে "আসসালাতু খাইরুম মিনান নাউম (الصلوۃ خیر من النوم)" বাক্যটি দুই বার বলতে হয়। এর পর যথারীতি "আল্লাহু আকবার", "আল্লাহু আকবার", "লা ইলাহা ইল্লাল্লাহ" বলে আজান শেষ হয়। এছাড়া ছানী আযান মসজিদের ভিতরে মিম্বরের নিকটে ও ইমামের সম্মুখে দেয়া হয়।
আযান শেষ হওয়ার পর দুরুদ শরীফ পাঠ করে নিম্নোক্ত দোয়াটি পড়তে হয়-
উপজাতি

উপজাতি এমন জনগোষ্ঠীগুলোকে বুঝায় যারা আলাদা রাষ্ট্র গঠন করতে পারেনি কিন্তু নিজস্ব একটি আলাদা সংস্কৃতি গড়ে তুলেতে সমর্থ হয়েছে। মূলত রাষ্ট্রের সাথে সম্পর্কের ভিত্তিতে জাতি বা উপজাতি নির্দিষ্টকরণ হয়ে থাকে।
উপজাতি বা নৃ-তাত্ত্বিক জনগোষ্ঠীসমূহ হচ্ছে:
মগ,মুরং/ ম্রো, মারমা, চাকমা, বম, তঞ্চঙ্গ্যা, সাওঁতাল, গারো, খাসি, ওঁরাও, বেদিয়ামাহাতো, চাক, লুসাই, পাংখো, মণিপুরী, ত্রিপুরা, হাজং ইত্যাদি। বাংলাদেশে জাতীয় জনগোষ্ঠীর শীর্ষস্থানে রয়েছে চাকমা জাতির লোকজন।
সোনাঝরা দিন

সোনাঝরা দিন বাংলাদেশী বংশোদ্ভুত লেখিকা তাহমিমা আনামের প্রথম উপন্যাস। বাংলাদেশের মুক্তিযুদ্ধের পটভূমি ঘিরে এ উপন্যাসের আখ্যান গঠিত। এটি একটি ত্রয়ী উপন্যাসমালার প্রথম পর্ব। ২০০৮ সালে “সেরা প্রথম বই” হিসেবে কমনওয়েলথ লেখক পুরস্কার লাভ করে এই উপন্যাসটি। এটি ২০০৭ সালের গার্ডিয়ান প্রথম বই পুরস্কারের জন্যও মনোনীত হয়েছিল। উপন্যাসের প্রথম অধ্যায়টি ২০০৭ সালের জানুয়ারি মাসে গ্রান্টা ম্যাগাজিনে রকাশিত হয়। উপন্যাসটি "সোনাঝরা দিন" নামে বাংলা ভাষায় অনূদিত হয়, অনুবাদ করেন মফিদুল হক।
এই ঐতিহাসিক কল্পকাহিনীমূলক উপন্যাসটি রেহানা হকের দৃষ্টিভঙ্গি থেকে রচিত, রেহানা হক একজন বিধবা মা যিনি বাংলাদেশ মুক্তিযুদ্ধে নানা প্রতিকূলতার মধ্য দিয়ে যান কারণ তার দুই সন্তানই যুদ্ধের সাথে ক্রমশ জড়িত হয়ে পড়ে। উপন্যাসের শুরু হয় রেহানার স্বামীর মৃত্যু এবং পরে তার সন্তানদের হেফাজত ফিরে পাওয়া মামলায় হেরে যাওয়া নিয়ে, এবং তারপর উপন্যাস দ্রুত এগিয়ে গিয়ে যুদ্ধ থেকে শুরু হয় যেখানে রেহানা আবার তার সন্তানদের নিজের কাছে ধরে রাখার জন্য লড়াই করে। [৩] রেহানা তার সন্তানদের আবেগপূর্ণ জাতীয়তাবাদ বুঝতে পারেন না। উপন্যাসটির বর্ণনা ১৯৭১ সালের ১৬ ডিসেম্বরে গিয়ে শেষ হয়, যেদিন বাংলাদেশ তার স্বাধীনতা লাভ করে।
স্পেস শাটল ডিসকভারি

ডিসকভারি নভোখেয়াযান (অরবিটার ভেহিক্‌ল ডেসিগনেশন: ওভি-১০৩) নাসার নভোখেয়াযান ফ্লিটে বর্তমানে কার্মক্ষম তিনটি নভোযানের একটি। অন্য দুটি হল আটলান্টিস এবং এন্ডিয়েভার। ১৯৮৪ সালে প্রথম উড্ডয়নের সময় ডিসকভারি ছিল তৃতীয় কর্মক্ষম নভোখেয়াযান এবং বর্তমানে এটি প্রাচীনতম নভোখেয়াযানে যা এখনও কাজ করে চলেছে। এই নবোখেয়াযানের মাধ্যমে গবেষণা কাজের পাশাপাশি আন্তর্জাতিক মহাকাশ স্টেশনের অভিযানসমুহও পরিচালনা করা হয়েছে।
ফজলুল হক মুসলিম হল

ফজলুল হক মুসলিম হল ঢাকা বিশ্ববিদ্যালয়ের অন্যতম প্রাচীন আবাসিক হল।
ফজলুল হক মুসলিম হল ১৯৪০ সালে প্রতিষ্ঠিত হয় এবং অবিভক্ত বাংলার প্রাক্তন প্রধানমন্ত্রী একে ফজলুল হকের নামে এর নামকরণ করা হয়। ফজলুল হক ঢাকা বিশ্ববিদ্যালয় প্রতিষ্ঠায় প্রধান ভূমিকা পালন করেছিলেন। ১৬ জুন ১৯৭২ সালে, ঢাকা বিশ্ববিদ্যালয়ের সিন্ডিকেট হলের নাম থেকে "মুসলিম" শব্দটি সরিয়ে দেয়। এ সিদ্ধান্তকে আদালতে চ্যালেঞ্জ জানিয়েছিলেন অ্যাডভোকেট শামসুল আলম। ২০০৪ সালের ১ মার্চ, বাংলাদেশ হাই কোর্ট বিশ্ববিদ্যালয় কর্তৃপক্ষকে হলের নামে "মুসলিম" অন্তর্ভুক্ত করে মূল নামটি পুনঃস্থাপনের নির্দেশ দেয়।
ভাষাবিদ ডাঃ মুহম্মদ শহীদুল্লাহ হলের প্রথম প্রাধ্যক্ষ ছিলেন। প্রফেসর ড. শাহ মোঃ মাসুম হলের বর্তমান প্রাধ্যক্ষ ।
হলটি দুটি আবাসিক ভবন নিয়ে গঠিত:
হলটিতে বিভিন্ন বিষয়ের বই নিয়ে একটি পাঠাগার রয়েছে। গ্রন্থাগারটি অনাবাসিকসহ আবাসিক শিক্ষার্থীদের জন্য প্রতি কার্যদিবসে উন্মুক্ত থাকে। বিশ্ববিদ্যালয়ের তহবিল থেকে প্রতি শিক্ষাবর্ষে নতুন বই কেনা হয়।
প্রতি বছর বার্ষিক খেলাধুলার আয়োজন করা হয়।
১৪ই ডিসেম্বর বুদ্ধিজীবী দিবসে একমাত্র এই হলেই রাত ১২ ঘটিকায় পুরো হল জুড়ে মোমবাতি প্রজ্জ্বলন করে বুদ্ধিজীবীদের স্মরণ করা হয়।
ফজলুল হক মুসলিম হলে বিতর্ক সংগঠন এফ. এইচ হল ডিবেটিং ক্লাব বার্ষিক "জাতীয় বিজ্ঞান বিতর্ক উৎসব" আয়োজন করে।
"একের রক্ত অন্যের জীবন,রক্তই হোক আত্নার বাঁধন"- এই স্লোগান কে লালন করে স্বেচ্ছায় রক্তদাতাদের সংগঠন "'বাঁধন"' এর ইউনিট রয়েছে এই হলে। 'ফজলুল হক মুসলিম হল বাঁধন ইউনিট' কে বাঁধন সংগঠটির আতুরনিবাস বলা হয়।
বাংলাদেশ ছাত্রলীগের প্রতিষ্ঠাকালীন হল হিসাবে সারা দেশে এই হলের সুনাম রয়েছে। তবে বিভিন্ন সময় হলে ছাত্রলীগের নেতাকর্মীরা ছাত্র নির্যাতনের ঘটনা ঘটিয়েছে। এছাড়া তাদের নামে চাঁদাবাজি এবং সিট দখল কেন্দ্রিক মারামারি ও সংঘর্ষ ঘটনাও রয়েছে।
ম্যারি ওলস্টোনক্র্যাফ্‌ট

ম্যারি ওলস্টোনক্রাফট (ইংরেজি: Mary Wollstonecraft, এপ্রিল ২৭, ১৭৫৯ - সেপ্টেম্বর ১০, ১৭৯৭) অষ্টাদশ শতাব্দীর গুরুত্বপূর্ণ ইংরেজ লেখিকা। নারীবাদী আন্দোলনের ইতিহাসের সাথে তার নাম বিশেষভাবে যুক্ত। তার জন্ম লন্ডনের স্পিটাফিল্ডসে। ম্যারির সাহিত্য জীবন ক্ষণস্থায়ী, মাত্র ৯ বছর জুড়ে তার ব্যাপ্তি। এই সময়ে তিনি নারীবাদ সহ দর্শন, শিক্ষা, রাজনীতি, ধর্ম, ইতিহাস, ইত্যাদি নিয়ে লেখালেখি করেছেন। ওলস্টোনক্রাফটের শ্রেষ্ঠ রচনা আ ভিন্ডিকেশন অফ দ্য রাইটস অফ ওম্যান (১৭৯২), যেখানে তিনি যুক্তি দেখিয়েছেন যে নারী প্রাকৃতিকভাবেই পুরুষ অপেক্ষা হীন, এমনটি নয়। শিক্ষার অভাবেই নারী পুরুষের চেয়ে পিছিয়ে পড়ে। তিনি প্রস্তাব করেন নারী এবং পুরুষ উভয়কেই যুক্তিবাদী সত্ত্বা হিসেবে বিবেচনা করা উচিত এবং এর মাধ্যমে তিনি যুক্তির ওপর প্রতিষ্ঠিত সামাজিক শৃঙ্খলা খুঁজে পাওয়ার কথা কল্পনা করেছেন।
ম্যারি বিয়েবিরোধী ছিলেন কিন্তু আবার প্রেম এবং স্বাধীন যৌনতার পক্ষে ছিলেন, বিংশ শতাব্দীর শেষ দিক পর্যন্ত ম্যারির লেখার চেয়ে ম্যারির ব্যক্তিগত প্রেম এবং যৌনতা নিয়েই গবেষকরা বেশি মাথা ঘামিয়েছেন কারণ ম্যারির নিজের ব্যক্তিগত প্রেম বা যৌনতা সম্পর্কে অত বেশি কিছু জানা যায়নি। সুইজারল্যান্ডের চিত্রশিল্পী হেনরি ফুজেলি (১৭৪১-১৮২৫), যিনি যার জীবনের একটা বড় অংশ ইংল্যান্ডে কাটিয়েছেন, ম্যারির সঙ্গে প্রেম করেছিলেন যদিও এ ব্যাপারে আজ অবধি কোনো স্পষ্ট এবং শক্ত প্রমাণ পাওয়া যায়নি যে তারা প্রেমই করতেন, তবে মার্কিন ব্যবসায়ী গিলবার্ট ইমলে (১৭৫৪-১৮২৮) ম্যারির গর্ভে ফ্যানি ইমলে নামের একটি মেয়ের জন্ম দিয়েছিলেন এটির প্রমাণ আছে কারণ গিলবার্টকে ম্যারি খুব সম্ভবত বিয়ে করেছিলেন, ম্যারির দ্বিতীয় বিয়ে ছিলো দার্শনিক উইলিয়াম গডউইনের সঙ্গে, ম্যারি তার সাথে সহবাস করেন এবং দ্বিতীয় বাচ্চা জন্ম দিতে গিয়ে মারা যান মাত্র ৩৮ বছর বয়সে এবং এই দ্বিতীয় মেয়েটির নাম গডউইন ম্যারিই রেখেছিলেন, মেয়েটি কবি পার্সি বিশি শেলি এর পত্নী হয়েছিলেন।
এনসাইক্লোপিডিয়া ব্রিটানিকা একাদশ সংস্করণ

এনসাইক্লোপিডিয়া ব্রিটানিকা একাদশ সংস্করণ এনসাইক্লোপিডিয়া ব্রিটানিকার সকল সংস্করণের মধ্যে সবচেয়ে বিখ্যাত ও নির্ভরযোগ্য। এই সংস্করণটি বর্তমানে পাবলিক ডোমেন-এ রয়েছে। এর নিবন্ধনের উপর ভিত্তি করে উইকিপিডিয়ায় অনেক নিবন্ধন করা হয়।
গিনেস বিশ্ব রেকর্ড

গিনেস বিশ্ব রেকর্ড () যা ২০০০ সাল থেকে গিনেস বুক অফ ওয়ার্ল্ড রেকর্ডস নামে পরিচিত। এটি একটি বার্ষিক প্রকাশনাবিশেষ। এতে বিশ্বের যাবতীয় রেকর্ডসমূহ নথিবদ্ধ থাকে।
১৭৫৯ সালে "আর্থার গিনেস" ডাবলিনের "সেন্ট জেমস্‌ গেট" নামক স্থানে "গিনেস ব্রিউরি" নামক একটি প্রতিষ্ঠান তৈরি করেন।
পৃথিবীর সবচেয়ে বড় গলদা-চিংড়ি পাওয়া গেছে কানাডার নোভা স্কোটিয়ায়। এটি ওজনের।
১,৪০১.৫ ফুট বা ৪২৭.২ মিটার দূরত্বে বুমেরাং নিক্ষেপের ঘটনা ঘটেছে। ডেভিড সুমি নামীয় ব্যক্তি ১৫ মার্চ, ২০০৫ সালে অস্ট্রেলিয়ার মুরারি রিক্রিয়েশন গ্রাউন্ডে বুমেরাং নিক্ষেপ করে দূরত্বে গিনেস বিশ্ব রেকর্ড গড়েন। এর মাধ্যমে তিনি ১৪ জুলাই, ২০০৩ সালে স্যান ফ্রান্সিসকো'র ফোর্ট ফানস্টোনে ইরিন হেমিংসের নিক্ষেপ করা পূর্বতন রেকর্ডটি ভেঙ্গে ফেলেন। ঐ সময় ইরিন ১,৩৩৩ ফুট (৪০৬.৩ মিটার) দূরত্বে এরোবি বা গোলাকার বুমেরাং নিক্ষেপ করেছিলেন।
‘আমার সোনার বাংলা, আমি তোমায় ভালোবাসি।’
বাঙালির দেশপ্রেমের অনন্য এক নজির দেখল সারা বিশ্ব। পাশাপাশি লাখো কণ্ঠে জাতীয় সঙ্গীত গাওয়ার বিশ্বরেকর্ড গড়ল বাংলাদেশ। সংস্কৃতি মন্ত্রণালয়ের উদ্যোগে এবং বাংলাদেশ সেনাবাহিনীর সার্বিক সহযোগিতা ও তত্ত্বাবধানে ওই কর্মসূচিটির আয়োজন করা হয়েছিল।
পৃথিবীর সবচেয়ে বেশি রিকশা চলাচল করে ঢাকায়। ১৫ মিলিয়ন মানুষের শহর ঢাকার যাতায়াতের মোট ৪০ শতাংশ রিকশাকেন্দ্রিক। রাজধানী ঢাকায় পাঁচ লক্ষাধিক রিকশা চলাচল করে। পরিবেশবান্ধব এই বাহন ঢাকার প্রতিবন্ধী, নারী ও শিশুদের যাতায়াতের প্রধান মাধ্যম। এমন তথ্য লিপিবদ্ধ হয়েছে গিনেস বুক অব ওয়ার্ল্ড রেকর্ডসের ২০১৫ সালের প্রকাশনায়। ওয়ার্ক ফর এ বেটার বাংলাদেশের মিডিয়া অ্যাডভোকেসি অফিসার সৈয়দ সাইফুল আলমের একটি ব্লগ পড়ে তার সঙ্গে যোগাযোগ করে গিনেস কর্তৃপক্ষ। সৈয়দ সাইফুল আলম বিভিন্ন প্রতিষ্ঠান থেকে ঢাকার রিকশার তথ্য প্রদান করেন। তার হাত ধরেই বাংলাদেশের খাতায় যুক্ত হলো আরো একটি বিশ্বরেকর্ড।
কোরা

কোরা একটি প্রশ্নোত্তরের ওয়েবসাইট, যেখানে একজন ব্যবহারকারী প্রশ্ন করতে পারে এবং অন্যান্য ব্যবহারকারীর করা প্রশ্নগুলির উত্তর প্রদান, মতামত, সম্পাদনা এবং সম্প্রদায় (কমিউনিটি) দ্বারা যথাযথ উত্তরকে নির্মিত করা হয়। কোম্পানিটি ২০০৯ সালের জুন মাসে প্রতিষ্ঠিত হয়েছিল এবং ওয়েবসাইটটিকে জনসাধারণের কাছে জুন ২১ তারিখে প্রকাশ করে।
ইতিহাস:
জুন ২০০৯ সালে সাবেক ফেসবুক কর্মীদের একজন অ্যাডাম ডি অ্যাঞ্জেলো এবং চার্ল চেভারের সহযোগিতায় কোরা প্রতিষ্ঠিত হয়েছিল। অনেকে জানতে চেয়েছিলেন যে, কেন তারা এই কোরা নামটি বেছে নিয়েছে; চেভার বলেছেন,"আমি কোরাম বা পাবলিক মণ্ডলীর সাথে এটি সংযুক্ত করি।" আমরা কয়েক সপ্তাহ ধরে চিন্তাভাবনা করেছিলাম ও চিন্তাভাবনা লিখেছিলাম যা আমরা ভাবতে পারি। কোয়ারার সবচেয়ে কাছের প্রতিযোগিতাপূর্ণ নাম ছিল 'কোভার' 'কিন্তু আমরা শেষ পর্যন্ত কোরা নাম স্থাপন করেছিলাম।
কোরার ব্যবহারকারী বেস ২০১০ সাল থেকে দ্রুত বর্ধনশীল হয়েছে। ২০১৭ সালের এপ্রিলের হিসাবে কোরা দাবি করেছিল যে তাদের ১৯০ মিলিয়ন মাসিক অনন্য ব্যবহারকারী হয়েছে, যা এক বছর আগে পর্যন্ত ১০০ মিলিয়ন ছিল। কোরা ব্যবহারকারীর ভিত্তি দ্রুত বৃদ্ধি পেয়েছে এবং ২০১০ সালের ডিসেম্বরের শেষের দিকে সাইটটি দর্শকদের স্পাইক দেখতে পাচ্ছিল তার স্বাভাবিক বোঝা পাঁচ থেকে দশগুণ বেশি হয়ে যে ওয়েবসাইটটি প্রাথমিকভাবে বর্ধিত ট্র্যাফিক পরিচালনা করতে অসুবিধা বোধ করছিল। জুন ২০১১তে কোরা তার পরিভ্রমণ এবং ব্যবহারযোগ্যতা পুনর্নির্মাণ করে। সহ-প্রতিষ্ঠাতা অ্যাডাম ডি অ্যাঞ্জেলো উইকিপিডিয়ায় পুনরায় নকশাকৃত কোরাকে তুলনা করেছিলেন এবং বলেছিলেন যে ওয়েবসাইটটিতে পরিবর্তনগুলি কী কাজ করেছিল এবং ছয় মাস আগে এর আগে যখন নজিরবিহীন বৃদ্ধি পেয়েছিল তখন কী হয়নি তার ভিত্তিতে পরিবর্তন করা হয়েছিল।
২০১২ সালের সেপ্টেম্বরে সহ-প্রতিষ্ঠাতা চার্লি চেভার কোম্পানির সহ-অপারেটর হিসাবে পদত্যাগ করেন এবং উপদেষ্টার ভূমিকা পালন করেন।
জানুয়ারি ২০১৩ তে কোরা একটি ব্লগিং প্ল্যাটফর্ম চালু করেছে যা ব্যবহারকারীদের তাদের প্রোফাইলে প্রশ্ন-উত্তর সামগ্রী পোস্ট করার অনুমতি দেয়।
কোরা ২০ মার্চ ২০১৩ তারিখে তার ওয়েবসাইটে প্রশ্ন ও উত্তরগুলির একটি পূর্ণ-পাঠ্য অনুসন্ধান শুরু করেছে, এপ্রিল ২০১৪ সালে, কোরা ৯০০ মিলিয়ন ডলার মূল্যের টাইগার গ্লোবাল থেকে ৪০ মিলিয়ন ডলার জোগাড় করেছিল।কোরা দ্বারা নিম্নের যেকোনটি বোঝানো যেতে পারে:
পটুয়া

পটুয়া শব্দের আক্ষরিক অর্থ যারা "পট" (ছবি) আঁকে। পট অঙ্কন গ্রামবাংলার প্রাচীন লোকশিল্প। কামরুল হাসান একজন নামকরা পটুয়া। পটচিত্রের কিছু নিদর্শন এখনো বেঁচে আছে কালীঘাট পটচিত্র গুলির মধ্যে। শিল্পী যামিনী রায় প্রাশ্চাত্যের অঙ্কনরীতিতে পারঙ্গম হলেও পটশিল্পকে নিজের অভিব্যক্তির মাধ্যম হিসাবে তুলে নিয়ে পটশিল্পকে প্রাশ্চাত্যের কাছে বিখ্যাত করেন। কিন্তু যামিনী রায় পটুয়া নন। পটুয়ারা একটি পেশাভিত্তিক লোকগোষ্ঠী যাদের প্রধান পেশা বংশানুক্রমে নিজেদের বিশেষ রীতিতে পট অঙ্কন ও প্রদর্শন বা বিক্রয় করা। বাংলাদেশের পটুয়া একটি অনন্য সম্প্রদায়, তাদের ঐতিহ্যগত পেশা হল চিত্রাঙ্কন যা পটচিত্র নামে পরিচিত এবং হিন্দু মূর্তির মডেলিং, তথাপি তাদের মধ্যে অনেকেই বাঙালি মুসলমান।
বহুরূপী (শিল্পী)

বহুরূপী হল গ্রামীণ লোকশিল্পী যারা বিভিন্ন বেশ ধরে লোকেদের মনোরঞ্জন করে। এদের মধ্যে যারা খুব অদ্ভুত বেশ পরে তাদের বলে "সং"। এদের অনেকে খুব ভালো নট (নৃত্য পারদর্শী)।
শরৎচন্দ্র চট্টোপাধ্যায়ের "শ্রীকান্ত" গল্পে ছিনাথ বহুরূপী, চলচ্চিত্রের "বাঘ বাহাদুর", হিন্দী ডোর চলচ্চিত্রের বহুরূপীয়া এই পেশার লোকেদের উদাহরণ।
তুলো ধোনা

তুলো ধোনা একটি যান্ত্রিক প্রক্রিয়া, যা পরবর্তী প্রক্রিয়াজাতকরণের জন্য একটি অবিচ্ছিন্ন ওয়েব বা সিলভার উৎপন্ন করে তন্তুকে বিচ্ছুরিত করে, পরিষ্কার করে এবং একত্রে মিশ্রিত করে। তুলোয় ঢাকা বিচ্ছিন্নভাবে চলমান তলের মধ্যদিয়ে তন্তুগুলি অতিক্রম করে এটি করা হয়। এটি তন্তুগুলির জমাটভাব এবং অসংগঠিত গুচ্ছগুলি ভেঙে দেয় এবং তারপরে পৃথক তন্তুগুলি একে অপরের সাথে সমান্তরাল করে সারিবদ্ধ করে। স্পিনিংয়ের জন্য উল তন্তু প্রস্তুত করার জন্য, আঁশ বাহির করা পরে তুলো ধোনা করা হয়। 
তুলো ধোনার ইংরেজি প্রতিশব্দ কার্ডিং (Carding) এসেছে লাতিন কার্ডুয়াস থেকে যার অর্থ থিসল বা টিজেল থেকে উদ্ভূত হয়েছে, শুকনো উদ্ভিজ্জ টিজেল প্রথমে কাঁচা পশম আঁচড়াতে ব্যবহার করা হয়েছিল।
সজারু

সজারু সমস্ত শরীরে কাঁটা যুক্ত রোডেন্সিয়া বর্গের স্তন্যপায়ী প্রাণী। এরা প্রাচীন পৃথিবীতে এবং বর্তমানেও বিলুপ্ত প্রায় প্রাণী হিসেবে বিবেচিত। প্রায় বেশির ভাগ সজারুই লম্বা লেজসহ লম্বায় হয়। এদের ওজন এর মধ্যে, যা গোলাকার, বড় এবং ধীরগতির প্রাণী। বেশির ভাগ সজারু বাদামী, ছাই রঙের হয় এবং কিছু আবার সাদা রঙেরও হয়। সজারু একটি তৃণভোজী প্রাণী।
বীজগাণিতিক সংখ্যা

বীজগাণিতিক সংখ্যা হলো সেই সব জটিল সংখ্যা যারা কোন পূর্ণ সংখ্যা-সহগবিশিষ্ট বহুপদীর বীজ (অর্থাৎ শুণ্য বা মূল)। স্বভাবতই, এই সংজ্ঞায় পূর্ণ সংখ্যার বদলে মূলদ সংখ্যা সহগ নিলেও বীজগাণিতিক সংখ্যার ধারণা একই থাকে।
সকল স্বাভাবিক সংখ্যা, পূর্ণ সংখ্যা, এবং, সাধারণভাবে, মূলদ সংখ্যা বীজগাণিতিক।
কিছু অমূলদ সংখ্যা বীজগাণিতিক। যেমন, formula_1 বীজগাণিতিক (কারণ এটি formula_2 বহুপদীর বীজ)। আবার, formula_3 বীজগাণিতিক (formula_4 এর বীজ)। সাধারণভাবে, যে সকল সংখ্যাকে পূর্ণ সংখ্যা থেকে যোগ, বিয়োগ, গুণ, ভাগ, সূচকীকরণ এবং মূল নির্ণয়ের (যেমন বর্গমূল বা ঘনমূল) মাধ্যমে গঠন করা যায় তারা সবাই বীজগাণিতিক।
কিন্তু সকল অমূলদ সংখ্যা (সুতরাং, সকল বাস্তব সংখ্যা) বীজগাণিতিক নয়। উল্লেখযোগ্য অমূলদ সংখ্যা, যারা বীজগাণিতিক নয়, হলো formula_5 এবং formula_6।
বীজগাণিতিক সংখ্যাদের যোগফল ও গুণফল আবারও বীজগাণিতিক সংখ্যা, তাই এরা একটি ফীল্ড। এদেরকে formula_7, বা, formula_8 দিয়ে সূচিত করা হয়। বীজগাণিতিক সংখ্যা সহগ-বিশিষ্ট বহুপদীর বীজসমূহও বীজগাণিতিক, তাই বলা হয়, বীজগাণিতিক সংখ্যার ফীল্ড বীজগাণিতিকভাবে বদ্ধ (closed)।
অং সান

মেজর জেনারেল অং সান (; আ-ধ্ব-ব: [bòdʑoʊʔ àʊɴ sʰáɴ] "বোজৌক্‌ আওঁ সাঁ") (ফেব্রুয়ারি ১৩, ১৯১৫ – জুলাই ১৯, ১৯৪৭) মায়ানমারের স্বাধীনতা সংগ্রামের প্রধান নেতা ও সমরনায়ক। অং সান মায়ানমারের নাটমাউক (နတ်မောက် "নাক্‌মাওক্‌") শহরে জন্মগ্রহণ করেন। স্থানীয় বিদ্যালয়ে শিক্ষাগ্রহণ করেন ও মেধাবী ছাত্র হিসেবে ছাত্রজীবন সমাপ্ত করেন। তিনি ইয়াংগুন বিশ্ববিদ্যালয়ে পড়ার সময় রাজনীতিতে যোগ দেন। পরবর্তীকালে তিনি 'অ্যান্টি ফ্যাশিস্ট পিপল্‌স ফ্রিডম লিগ' (Anti Fascist People's Freedom League, AFPFL) প্রতিষ্ঠা করেন। এই সংগঠনই মায়ানমারের স্বাধীনতা সংগ্রামে নেতৃত্ব দেয়।
দ্বিতীয় বিশ্বযুদ্ধে মায়ানমারে জাপানি বিমান হামলা চলাকালে অং সান মায়ানমারের প্রতিরক্ষামন্ত্রী নিযুক্ত হন। ১৯৪৫ সালে তিনি মায়ানমারের জাতীয় সেনাবাহিনীর কমান্ডার নিযুক্ত হন এবং মিত্রবাহিনীর সাথে একাত্মতা ঘোষণা করেন। ১৯৪৭ সালে মায়ানমারের আইনসভার নির্বাচনে AFPL নিরঙ্কুশ সংখ্যাগরিষ্ঠতা অর্জন করে এবং দলটি মায়ানমারের পূর্ণ স্বাধীনতার ডাক দেয়। অং সান তখন মায়ানমারের অস্থায়ী সরকারের প্রধান ছিলেন। ১৯৪৭ সালের ১৯শে জুলাই মায়ানমারের স্বাধীনতা-চুক্তি স্বাক্ষরের মাত্র ছয় মাস আগে আততায়ীর গুলিতে অং সান ও তার কিছু গুরুত্বপূর্ণ সহযোগী নিহত হন। আজও মায়ানমারের জনগণ তাকে শ্রদ্ধাভরে স্মরণ করে এবং "বগিয়োকে" (জেনারেল) ডাকণামে তাকে ডেকে থাকে। অং সান নোবেল শান্তি পুরস্কার বিজয়িনী অং সান সু কি-র পিতা।
১৯১৩ সালে কেন্দ্রীয় বার্মার মাগওয়ে জেলার নাতমাউক শহরে আইনজীবী উ ফা এবং তার স্ত্রী দাও সু-র সচ্ছল ও প্রভাবশালী পরিবারে অং সানের জন্ম হয়। অং সানের দাদার ভাই বো মিন ইয়াউং ১৮৮৬ সালে ব্রিটিশদের বিরুদ্ধে লড়েছিলেন। অং সান নাতমাউকের বৌদ্ধ মন্দিরের স্কুলে প্রাথমিক শিক্ষা এবং ইয়েনাঙ্গিয়াউং হাই স্কুল থেকে মাধ্যমিক শিক্ষা লাভ করেন। 
অং সান ১৯৩৩ সালে ইয়াংগুন বিশ্ববিদ্যালয়ে যোগ দেন এবং শীঘ্রই একজন ছাত্র নেতায় পরিণত হন। তিনি ইয়াংগুন বিশ্ববিদ্যালয় ছাত্র ইউনিয়নের কার্যনির্বাহী সভায় নির্বাচিত হন এবং তাদের ম্যাগাজিন "ওয়ে"-র সম্পাদক হিসেবে কাজ করেন। 
১৯৩৬ সালের ফেব্রুয়ারিতে অং সানের সম্পাদিত পত্রিকায় বেনামে একটি নিবন্ধ ছাপা হয়, যাতে বিশ্ববিদ্যালয়ের একজন প্রবীণ কর্মচারীর সমালোচনা করা হয়। অং সান লেখকের নাম উন্মোচন করতে অস্বীকৃতি জানালে তাকে বিশ্ববিদালয় থেকে বহিস্কারের হুমকি দেয়া হয়। এর পরিপ্রেক্ষিতে বিশ্ববিদ্যালয়ের ছাত্ররা ধর্মঘট ডাকে এবং বহিস্কারের হুমকি উঠিয়ে নেওয়া হয়। ১৯৩৮ সালে অং সান সর্ব-বার্মা ছাত্র ইউনিয়নের সভাপতি নির্বাচিত হন। একই বছরে সরকার তাকে Rangoon University Act Amendment Committee-র ছাত্র প্রতিনিধির পদ দেয়।
১৯৩৮ সালে অং সান ইংরেজি সাহিত্য, আধুনিক ইতিহাস ও রাষ্ট্রবিজ্ঞানে স্নাতক ডিগ্রী লাভ করেন ও আইন স্কুলে ভর্তি হন। ১৯৩৮-এর অক্টোবরে পড়াশোনা ছেড়ে দিয়ে তিনি জাতীয়তাবাদী আন্দোলনে পুরোমাত্রায় জড়িয়ে পড়েন। এই পর্যায়ে তিনি ছিলেন ব্রিটিশ ও উপনিবেশবাদের ঘোর বিরোধী। ১৯৪০ সালের অগাস্ট পর্যন্ত তিনি দেশব্যাপী অনেকগুলি ধর্মঘট সংগঠন করেন যেগুলি Htaung thoun ya byei ayeidawbon (বা ১৩০০ সালের বিপ্লব, বর্মী পঞ্জিকা অনুসারে) নামে পরিচিত ছিল।
রৈখিক ফাংশনাল

রৈখিক ফাংশনাল হলো কোন ভেক্টর স্থান থেকে ঐ ভেক্টর স্থানের ফীল্ডে কোন রৈখিক ফাংশন। বিভিন্ন পরিস্থিতিতে একে রৈখিক ফর্ম, বা কো-ভেক্টরও বলা হয়।
কোন ভেক্টর স্থান formula_1 এর ফীল্ড যদি formula_2 হয়, তবে কোন ফাংশন formula_3 একটি রৈখিক ফাংশনাল হবে যদি তা রৈখিক হয়, অর্থাৎ formula_4 হয়, যেখানে formula_5 দুইটি ভেক্টর। লক্ষ্যণীয়, ফাংশনটি নেয় একটি ভেক্টর, ফেরত দেয় একটি স্কেলার।
একটি ফাংশনাল যা একটি অবিচ্ছিন্ন ফাংশন formula_11 নেয় এবং formula_9 এর উপর তার সমাকলিত মান ফেরত দেয়।
রৈখিক ফাংশনালরা নিজেরাও একটি ভেক্টর স্থান গঠন করে (একই ফীল্ডে) যাকে মূল ভেক্টর স্থানের দ্বৈত ভেক্টর স্থান বলা হয়। ক্যাটাগরি তত্ত্বের ভাষায় এই স্থানটির নাম formula_13।
অগত্যা

অগত্যা প্রাক্তন পূর্ব পাকিস্তানের (বর্তমান বাংলাদেশের) ঢাকা থেকে প্রকাশিত সাহিত্য ও সংস্কৃতি বিষয়ক একটি বিখ্যাত মাসিক বাংলা পত্রিকা। পূর্ব পাকিস্তানের সমাজের নানা অসঙ্গতি উপজীব্য করে লেখা ব্যঙ্গ-বিদ্রূপাত্মক রচনা প্রকাশ করা ছিল পত্রিকাটির বৈশিষ্ট্য। বাংলা ১৩৫৬ অব্দ থেকে ১৩৫৯ অব্দ (১৯৪৯ - ১৯৫২) পর্যন্ত পত্রিকাটি চালু ছিল। পত্রিকাটি আংশিকভাবে প্রতিষ্ঠা করেন প্রবীণ সাংবাদিক মাহবুব জামাল জাহেদী। ১৯৪৯ খ্রিষ্টাব্দে এই পত্রিকার সম্পাদক ছিলেন বিখ্যাত সাংবাদিক, উপস্থাপক ফজলে লোহানী। এই পত্রিকা প্রকাশে তার ভাই ফতেহ লোহানীর অবদান ছিল উল্লেখযোগ্য।
পূর্ব পাকিস্তানের রাজনৈতিক ও সামাজিক প্রেক্ষাপটে মাসিক ‘অগত্যা’ প্রগতিশীল প্রতিবাদী ভূমিকা পালন করে। পত্রিকাটিকে কৃতিত্ব দিয়ে হায়াত সাইফ বলেন এটি "১৯৫০-এর দশকের প্রথম দিকের ঢাকায় প্রগতিশীল সাহিত্য ও সামাজিক চিন্তাধারার প্রবণতা ও মান নির্ধারণে একটি ভূমিকা" রেখেছিল। এর রাজনৈতিক ব্যঙ্গাত্মক রচনাবলি অল্প সময়ের ভেতর সমাজসচেতন পাঠকদের মাঝে আলোড়ন সৃষ্টি করে। এক সময় ‘অগত্যা’ জনপ্রিয়তার শীর্ষে পৌঁছে। ক্রমবর্ধমান জনপ্রিয়তা ও সামাজিক প্রভাব দেখে তদানীন্তন পাকিস্তান সরকার এর প্রকাশনা নিষিদ্ধ করে।
অগ্নিনির্বাপক যন্ত্র

আগুন নেভানো বা নিয়ন্ত্রণে রাখার জন্য ব্যবহৃত যন্ত্রকে অগ্নিনির্বাপক যন্ত্র বলা হয়। অতি প্রচলিত অগ্নিনির্বাপক যন্ত্রগুলোতে সাধারণত সিলিন্ডারে উচ্চচাপে রক্ষিত তরল কার্বন ডাই-অক্সাইড নজ্‌ল লিয়ে স্প্রে আকারে বের করে আগুন নেভানো হয়।
অগ্নিনির্বাপক যন্ত্রগুলোকে সাধারণত ০৪ ভাগে ভাগ করা হয়েছে, যথা-
১. ওয়াটার টাইপ
২. ফোম টাইপ
৩. সিওটু (CO2) টাইপ
৪. ডিসিপি টাইপ ড্রাই কেমিকেল পাউডার
অগ্নিনির্বাপক যন্ত্র পরিচালনার সাধারণ ধাপসমূহ হলঃ
বিভিন্ন ধরনের আগুনের জন্য বিভিন্ন রকমের অগ্নিনির্বাপক যন্ত্র রয়েছে। ভুল রকমের অগ্নিনির্বাপক যন্ত্র ব্যবহারের ফলে আগুন আরও বাড়তে পারে তাই সঠিক ধরনের অগ্নিনির্বাপক যন্ত্র ব্যবহার করা উচিত। দয়া করে মনে রাখবেন- বেরিয়ে যান, বাইরে থাকুন, ফায়ার সার্ভিসকে খবর দিন।
ক্ষেত্র (গণিত)

বিমূর্ত বীজগণিতের ভাষায় ফিল্ড একটি বীজগাণিতিক গঠন যাতে যোগ, বিয়োগ, গুণ এবং ভাগ (শুণ্য দিয়ে ভাগ করা ছাড়া) করা যায়। পাটিগণিতের প্রায় সব গুরুত্বপূর্ণ উপপাদ্য ফিল্ডের ক্ষেত্রেও প্রযোজ্য।
গণিতের যে শাখায় ফিল্ড নিয়ে গবেষণা করা হয় তাকে স্বাভাবিক কারণে ফিল্ড তত্ত্ব বলা হয়।
একটি ফীল্ড formula_1 একটি সেট, যাতে formula_2 এবং formula_3 নামের দুইটি বাইনারি ফাংশন (formula_4) সংজ্ঞায়িত, যেন:
সুইচ (নেটওয়ার্কিং)

নেটওয়ার্ক সুইচ আর নেটওয়ার্ক হাব কম্পিউটার নেটওয়ার্কি এর মুল স্তম্ভ। নেটওয়ার্কিং এর ক্ষেত্রে সুইচ হলো এমন একটি যন্ত্র যা লোকাল এরিয়া নেটওয়ার্কের বিভিন্ন অংশের মধ্যে তথ্য প্যাকেট আদানপ্রদানের সময় ফিল্টারিং এবং প্যাকেট ফরোয়ার্ডিং করতে পারে। 
সুইচ ওএসআই লেয়ারের অন্যতম ডাটা লিঙ্ক লেয়ারে কাজ করে। তবে কখনো কখনো এটি নেটওয়ার্ক লেয়ারেও কাজ করে। যেসব লোকাল এরিয়া নেটওয়ার্ক (ল্যান) তাদের বিভিন্ন অংশের মধ্যে যোগাযোগের জন্য সুইচ ব্যবহার করে তাদের বলা হয় সুইচড ল্যান।
সুইচ যে নেটওয়ার্ক স্তরে ডেটা অতিরিক্তভাবে প্রসেস করে (স্তর ৩) এবং স্তর ৩ সুইচ হিসেবে উপরে প্রায়শই উল্লেখ করা হয়। প্রথম Ethernet সুইচ ১৯৯০ তে উপস্থাপন করা হয়েছিল।
নেটওয়ার্ক সুইচ সর্বাপেক্ষা আধুনিক Ethernet স্থানীয় নেটওয়ার্কে সংযুক্ত সুইচ। ক্ষুদ্র দপ্তর (SOHO) সমূহ অ্যাপলিকেশন একক সুইচ ব্যবহার করে, অথবা একটি ব্রডব্যান্ড পরিষেবা যেমন DSL অথবা কেবল ইন্টারনেট উপলব্ধি করতে ডিভাইস গেটওয়ে হিসাবে ব্যবহৃত হয়ে থাকে। এই প্রযুক্তিতে ইন্টারফেস ব্যবহারকারী ডিভাইস VoIP এর জন্য একটি টেলিফোন ইন্টারফেস ও অন্তর্ভুক্ত করতে পারে। একটি Ethernet সুইচ প্রত্যেক পোর্টের জন্য একটি করে আলাদা ডোমেন তৈরি করতে হয়ে থাকে।সুইচ দুই ধরনের পাওয়া যায় যা 8 বা 16 পোর্টের হয়। সুইচ প্রত্যেকটি কম্পিউটারকে আলাদা আলাদা ভাবে চিনতে পারে তাদের ইউনিক ইন্টারনেট প্রটোকল অ্যাড্রেস(ip address) দ্বারা। প্রেরক কম্পিউটার দ্বারা প্রেরিত ডাটা শুধুমাত্র গ্রাহক কম্পিউটারে প্রেরণ করে অন্য কোনো কম্পিউটারে পাঠায় না।
সুইচ একটি অথবা OSI মডেলের আরও বেশি স্তর পরিচালনা করতে পারে। একটি ডিভাইস একটি multilayer সুইচ হিসেবে এই স্তরগুলির একটির চেয়ে আরও বেশিতে যুগপৎ ভাবে পরিচালনা করে। সুইচে বাণিজ্যিক ব্যবহার, অন্তর্নির্মিতের জন্য অথবা modular ইন্টারফেস Ethernet, তন্তু চ্যানেল, ATM, ITU-T জি hn এবং 802 11 সহ সব নেটওয়ার্ক,এর আলাদা ধরন এর সংযোগ করতে পারে। কিছু ফায়ারওয়াল নেটওয়ার্ক সনাক্তকরণ এবং কার্যকারিতা বিশ্লেষণ মডিউল যে সুইচ পোর্টের দিকে নিয়ে জায়।
যেকোন স্তরে, একটি আধুনিক সুইচ Ethernetএর ওপর অধিকার বাস্তবায়ন করতে পারে (PoE), যেটি একটি আলাদা অধিকার সরবরাহ রাখতে ডিভাইস, যেমন একটি VoIP ফোন অথবা বেতার তথ্য উদ্ধার করার প্রয়োজন এড়িয়ে চলে।
কেন্দ্র একটি একক নেটওয়ার্ক তৈরি করার রাস্তা। এইটির RJ45 কেবলের একাধিক পোর্ট রয়েছে। এইটি সমস্ত নেটওয়ার্ক equipment এ কোনও পার্থক্য তৈরি করে না। ব্যান্ডউইড্থ সংযুক্ত কম্পিউটারের সংখ্যার দ্বারা ভাগ করা হয়।
সুইডেনের প্রদেশসমূহ

সুইডেনের প্রদেশসমূহ বা "লান্দস্কাপ (landskap)" ১৬৩৪ সাল পর্যন্ত সুইডেনের বিভাগ হিসেবে স্বীকৃত হত। এরপর সুইডেনকে কাউন্টিতে ভাগ করা হয়। বর্তমানে এই ২৫টি প্রদেশের কোন প্রশাসনিক কার্যক্ষমতা নাই। মূলত ঐতিহাসিক ও সাংস্কৃতিক কারণে এগুলোর ধারণা এখনো সুইডেনের প্রশাসনে টিকে আছে।
কিছু কিছু ক্ষেত্রে কাউন্টি ও প্রদেশের মধ্যে কোনো পার্থক্য নেই। যেমন দালারনা কাউন্টি ও দালারনা প্রদেশ একই ভূখণ্ড নির্দেশ করে। তাছাড়া কাউন্টিগুলোর সীমা পালটায় এবং ৯০-এর দশকের পর অনেক নতুন কাউন্টি হয়েছে। কিন্তু প্রদেশগুলোর ঐতিহাসিক সীমা শতাব্দীর পর শতাব্দী ধরে একই রয়ে গেছে।
সুইডেন তিনটি বিভাগে বা land-এ বিভক্ত: ইয়োতালান্দ, স্‌ভেয়ালান্দ ও নরলান্দ। নিচে এই তিন বিভাগের অন্তর্গত প্রদেশগুলোর তালিকা দেয়া হল।
আকাশ

আকাশ হল ভূপৃষ্ঠ থেকে বহির্ভাগে অবস্থিত অংশবিশেষ। বায়ুমণ্ডল এবং মহাশূন্যও এর অন্তর্ভুক্ত। এটাকে ভূপৃষ্ঠ আর মহাশূন্যের অন্তর্বর্তী স্থানকেও আকাশ হিসেবে বিবেচনা করা হয়, সেক্ষেত্রে মহাশূন্য এর অংশ নয়।
জ্যোতির্বিদ্যায় আকাশ কে খ-গোলক ও বলা হয়। এটি পৃথিবী কেন্দ্রিক একটি কাল্পনিক গোলক, যে‌খানে সূর্য, চাঁদ, গ্রহরাজি এবং তারকারাজিকে পরিভ্রমণ করতে দেখা যায়। খ-গোলক সাধারণত নক্ষত্রমণ্ডলে নামের কিছু নির্দিষ্ট ভাগে বিভক্ত।
সাধারণত আকাশ শব্দটি ভূপৃষ্ঠ থেকে একটি দিক (উপরে) নির্দেশ করতে ব্যবহৃত হয়, কিন্তু এর অর্থ এবং ব্যবহার ভিন্নও হতে পারে। পৃথিবীর ভূপৃষ্ঠে দাঁড়ানো একজন ব্যক্তি আকাশের একটি আংশিক ভাগই দেখতে সক্ষম, যেটা দেখতে গম্বুজের সদৃশ, এবং রাতের তুলনায় দিনের বেলায় এটাকে সমতল দেখায়। যেমন, আবহাওয়ার ক্ষেত্রে আকাশ বলতে কেবলমাত্র বায়ুমণ্ডলের নিচের দিকের অধিক ঘন অংশ কে বোঝায়।
দিনের আলোয় আলোর বিক্ষেপণের জন্য আকাশ নীল দেখায়। মেঘে ঢাকা না থাকলে দিনের আকাশে সূর্য এবং কখনও কখনও চাঁদও দৃশ্যমান হয়। আর রাতের বেলায় আকাশকে তারায় খচিত একটি কালো গালিচার মত মনে হয়। পাশাপাশি চাঁদের আবর্তনও রাতের বেলার উল্লেখযোগ্য ঘটনা। এছাড়াও মেঘ, রংধনু, মেরুজ্যোতি, বজ্রপাত প্রভৃতি প্রাকৃতিক ঘটনা আকাশে পরিলক্ষিত হয়।
আলোর বিক্ষেপণের কারণে আকাশ নীল দেখায়। কোন কণিকার ওপর আলো পড়লে সেই কণিকা আলোকে বিভিন্ন দিকে ছড়িয়ে দেয়, যাকে আলোর বিক্ষেপণ বলে। যে আলোর তরঙ্গদৈর্ঘ্য যত কম, সেই আলোর বিক্ষেপণ তত বেশি হয়। আলোর বিক্ষেপণ এর তরঙ্গদৈর্ঘ্যের চতুর্ঘাতের ব্যস্তানুপাতিক। বেগুনি ও নীল আলোর তরঙ্গদৈর্ঘ্য সবচেয়ে কম। তাই আকাশে এই আলো দুইটির বিক্ষেপণ বেশি হয়। আবার মানুষের চোখ বেগুনি অপেক্ষা নীল বর্ণের আলোর প্রতি অধিক সংবেদনশীল, তাই আমাদের চোখে আকাশ নীল দেখায়। পাখি, মৌমাছি ও কুকুর ইত্যাদি প্রাণী অতিবেগুনি রশ্মি দেখতে সক্ষম বলে ওদের কাছে আকাশের রূপ অনেকটাই ভিন্ন।
মেঘের অণু বেশ বড় হয় এবং তাই তা নীল ছাড়া অন্য আলোকেও বিক্ষেপিত করে। যার ফলে মেঘের বর্ণ অনেকটা সাদাটে হয়।
একারণেই সূর্যোদয় ও সূর্যাস্তকালীন সময় আকাশ লাল দেখায়। এসময় সূর্য দিগন্তরেখার কাছে অবস্থান করে, তখন সূর্যরশ্মিকে বায়ুমণ্ডলের অধিকতর অংশ ভেদ করে আসতে হয়। তখন স্বল্পদৈর্ঘ্য নীল আলো বিক্ষেপিত হয়ে বিভিন্ন দিকে চলে যায়। কিন্তু লাল আলোর তরঙ্গদৈর্ঘ্য বেশি হওয়ায় তা কম বিক্ষেপিত হয়, যার ফলে আকাশ তখন লাল দেখায়।
সূচিবেধী চিকিৎসা (আকুপাংচার)

সূচিবেধী চিকিৎসা বা আকুপাংচার (ইংরেজি Acupuncture "অ্যাকিউপাংকচার") হল শারীরিক ব্যথা ও রোগ নিরাময় করার জন্য ব্যবহৃত এক ধরনের প্রাচীন চৈনিক চিকিৎসাপদ্ধতি। শরীরের বহুসংখ্যক নির্দিষ্ট জায়গায় সরু লম্বা সুঁই ফুটিয়ে (সূচি বিদ্ধকরণ তথা সূচিবেধের মাধ্যমে) এই চিকিৎসাটি প্রয়োগ করা হয়। বহুপূর্বে চীনা চিকিৎসাবিদ্যার একটি গুরুত্বপূর্ণ অংশ ছিল এই সূচিবেধী চিকিৎসা বা আকুপাঙ্কচার। প্রথমে একটি চিকিৎসা পদ্ধতি হিসেবে তা আবিষ্কৃত হলেও পরে তা বিজ্ঞানের স্বীকৃতি পায়নি, কিন্তু বিজ্ঞানীদের মধ্যে দ্বিমত আছে , এই আকুপাংচার নির্ভর কিছু সায়ন্টিফিক তথ্য আছে । আকুপাংচার এর লক্ষ্য হচ্ছে কৌশল। ক্লিনিকের নিয়মিতকরণ আর তার মৌলিক তত্ত্ব রেকর্ড করা।
২০০৩ সালে বিশ্ব স্বাস্থ্য সংস্থা সূচিবেধী চিকিৎসা বা আকুপাঙ্কচারকে স্বীকৃতি প্রদান করে। যে সব সমস্যায় সূচিবেধী চিকিৎসা সফল হিসেবে প্রমাণিত হয়েছে, সেগুলির একটি তালিকাও সংস্থাটি করে।
সূচিবেধী চিকিৎসার সুদীর্ঘ ইতিহাস রয়েছে। প্রাচীন বই-পুস্তকে সূচিবেধী চিকিৎসার যন্ত্রপাতি ছিল হাড় নির্মিত। চার থেকে আট হাজার বছর আগে এ ধরনের যন্ত্রপাতি দেখা গেছে। এটি ছিল গোত্র সমাজের শেষ ভাগের সময়ের পর্ব। প্রত্নতাত্ত্বিক আবিষ্কারের সময় হাড়ের সূঁচ পাওয়া গিয়েছিল। বসন্ত ও শরৎ যুগে (খ্রীঃ পূর্বঃ ৭৭০–৪৭৬) চিকিৎসাবিদ্যা মায়া বা জাদু তথা ঝাড়-ফুঁক থেকে অন্যদিকে মোড় নেয়, এবং তখন কিছু চিকিৎসকেরও আবির্ভাব ঘটে। দুইন ছিউ ঝুও শি চুয়ান নামক গ্রন্থে ডাঃ ই হোয়ান সূচিবেধী চিকিৎসা (আকুপাংচার) ও মক্সিবাশ্চনের কথা উল্লেখ করেন, যা নৃপতি চিংয়ের চিকিৎসায় ব্যবহৃত হয়।
যুদ্ধমান আর পশ্চিম হান যুগে (খ্রীঃ পূঃ ৪৭৬—খ্রীষ্টীয় ২৫), লোহা গলানোর প্রযুক্তি আবিস্কারের কল্যাণে অধিকতর সংখ্যার ধাতব সূঁচ তৈরি হয়। হাড়ের সূঁচ পৌঁছুতে পারতোনা শরীরের এমন জায়গায় ধাতব সূঁচ ফুটিয়ে আকুপাংচার চিকিৎসা ব্যবস্থার প্রয়োগ আরও উন্নত হয়। তারপর পূর্ব হান আর ত্রি-রাজ্য যুগে বহু আকুপাঙ্কচার বিশারদের অভ্যূদয় ঘটে। হোয়াং পু মি’র লেখা জেন জিও চিয়া ইচিং গ্রন্থেই প্রথম নিয়মতান্ত্রিকভাবে সূচিবেধী চিকিৎসা বা আকুপাংচারের বিষয়াদি আলোচিত হয়। আরও বেশি সংখ্যার আকুপাংচার বিষয়ক বই প্রকাশিত হয় চীন এবং দক্ষিণ ও উত্তর যুগে (খ্রীষ্টীয় ২৫৬–৫৮৯)। তখন কোরিয়া ও জাপানে আকুপাংচার পরিচিতি লাভ করে।
সুই আর থাং যুগে (খ্রীষ্টীয় ৫৮১–৯০৭) আকুপাঙ্কচার একটি বিশেষায়িত বিষয়ে পরিণত হয়। ষোড়শ শতাব্দিতে আকুপাংচার ইউরোপে প্রবেশ করে, তবে ছিং রাজার আমলে তার যথাযোগ্য মূল্যায়ন হয়নি বলে দুর্দিনে পতিত হয়।
১৯৪৯ সালের পর থেকে অদ্যবধি সূচিবেধী চিকিৎসা বা আকুপাংচারের প্রভূত উন্নতি হচ্ছে। আকুপাঙ্কচার গবেষণায় অনেক মূল্যবান তথ্য পাওয়া গেছে। বিশেষ করে তার নিয়মিত কর্মকাণ্ডে, ব্যথার উপশমে, রোগ প্রতিরোধ ক্ষমতার উন্নয়নে এবং মানুষের শরীরের নল-নালীতে , আকু পয়েন্টে আর অভ্যন্তরীণ অঙ্গ-প্রত্যঙ্গে। তবে আকুপাংচার পদ্ধতিটি সর্ম্পকে বড় বড় চিকিৎসাবিদরা ভিন্নমত দিয়েছেন। এটি আসলেই কোন কাজ করে কিনা, এ সর্ম্পকে মিশ্র প্রতিক্রিয়া পাওয়া গেছে। ড. চ্যান বলছেন, ‘আকুপাঙ্কচার পদ্ধতি সত্যিই কাজে আসে- এমন কোনও প্রমাণ নেই। কিন্তু তাই বলে এগুলো একেবারে আশাহতও করে না। এসবের সুবিধা হচ্ছে, এ পদ্ধতির সঙ্গে উপদেশনার যোগ থাকলে তা খুব কার্যকর হয়ে উঠতে পারে। আর অসুবিধা হচ্ছে, এ পদ্ধতির উপকারিতা এখনও পুরোপুরি প্রমাণিত হয়নি। তা ছাড়া এটি খুব ব্যয়বহুল হয়ে উঠতে পারে।
এদুয়ার মানে

এদুয়ার মানে () (২৩শে জানুয়ারি, ১৮৩২ – ৩০শে এপ্রিল, ১৮৮৩) একজন ফরাসি অন্তর্মুদ্রাবাদী (impressionist) চিত্রকর ছিলেন। তার আঁকা "ল্য দেজ্যনে স্যুর লের্ব" ("Le déjeuner sur l'herbe", "ঘাসের উপরে মধ্যাহ্নভোজ") ও "ওলাঁপিয়া" ("Olympia") অন্তর্মুদ্রাবাদী ধারার অন্যতম দিকনির্দেশী চিত্রকর্ম।
এদ্‌গার দ্যগা

এদ্‌গার দ্যগা, পূর্ণ জন্মনাম ইলের জের্‌মাঁ এদ্‌গার দ্যগা () বিখ্যাত ফরাসি চিত্রকর। তিনি অন্তর্মুদ্রাবাদ ধারার অন্যতম জনক। তাঁর প্রিয় মাধ্যম ছিল প্যাস্টেল। তাঁর আঁকা তৈলচিত্র "নর্তকীদের মহড়া" (La Classe de Danse), "লাবসাঁত" ("সোমরস", L'absinthe), ইত্যাদি বিখ্যাত।
পিয়ের-ওগ্যুস্ত রনোয়ার

পিয়ের-ওগ্যুস্ত রনোয়ার (; ২৫ ফেব্রুয়ারি ১৮৪১ – ৩ ডিসেম্বর ১৯১৯) ছিলেন অন্তর্মুদ্রাবাদী ঘরানার একজন প্রখ্যাত ফরাসি চিত্রশিল্পী এবং শিল্পে অন্তর্মু‌দ্রাবাদ আন্দোলনের অন্যতম পুরোধা। সৌন্দর্যবোধ এবং নারীর কামভাবাপন্ন শৈল্পিক প্রকাশের জন্য রনোয়ার বিশেষভাবে প্রশংসিত হয়েছেন।
রনোয়ারের পুত্রদের মধ্যে রয়েছেন অভিনেতা পিয়ের রনোয়ার (১৮৮৫-১৯৫২), চলচ্চিত্র নির্মাতা জঁ রনোয়ার (১৮৯৪-১৯৭৯) এবং সিরামিক শিল্পী ক্লদ রনোয়ার (১৯০১-১৯৬৯)।
পিয়েরে-অগাস্ট রনোয়ার জন্মগ্রহণ করেন ১৮৪১ সালে, ফ্রান্সের উতো ভিয়েনের লিমোশ-এ। রেনোয়ারের বাবা লিওনার্দ রনোয়ার ছিলেন একজন দরিদ্র দর্জি। এজন্য ১৮৪৪ সালে জীবিকার সন্ধানে রনোয়ার-পরিবার প্যারিসে চলে যায়। তারা বসবাস করতেন প্যারিসের কেন্দ্রে, যেটি ছিল লুভ্‌র জাদুঘরের কাছাকাছি। যদিও অল্পবয়সী রনোয়ার চিত্রকলায় প্রকৃতিপ্রদত্তভাবেই ছিলেন অত্যন্ত পারদর্শী, তবে তিনি তারচেয়েও বেশি দক্ষ ছিলেন গায়ক হিসেবে। কিন্তু পরিবাের দারিদ্র্যের কারণে রনোয়ারকে গানের তালিম নেয়া বন্ধ করতে হয়েছিল। একটি চীনামাটির দোকানে শিক্ষানবিশ হিসাবে কাজ করার জন্য মাত্র ১৩ বছর বয়সে তাঁকে স্কুল ছেড়ে দিতে হয়েছিল।
জর্জ হ্যারি ল্যাংলি

অধ্যাপক জর্জ হ্যারি ল্যাংলি (১৪ জুলাই ১৮৮১ - ১৪ ফেব্রুয়ারি ১৯৫১)বাংলাদেশের ঢাকা বিশ্ববিদ্যালয়ের ২য় উপাচার্য। তিনি ১ জানুয়ারি, ১৯২৬ এই বিশ্ববিদ্যালয়ের উপাচার্যের দায়িত্ব গ্রহণ করেন। অধ্যাপক ল্যাংলি ঢাকা বিশ্ববিদ্যালয়ের প্রতিষ্ঠা লগ্নে দর্শন বিভাগের প্রধান ছিলেন। ১৯৩৪ সালের ৩০ জুন পর্যন্ত তিনি এই বিশ্ববিদ্যালয়ের উপাচার্যের দায়িত্ব পালন করেন।
চাপ

চাপ (প্রতীক: "p" বা "P") হল একক ক্ষেত্রফলে কোন বস্তুর তলের ওপর লম্বভাবে প্রযুক্ত সমভাবে বিতরিত বল। পারিপার্শ্বিক চাপের সাপেক্ষে যে চাপ উৎপন্ন হয় তাকে বলা হয় গজ চাপ""।
চাপ প্রকাশ করার জন্য বিভিন্ন একক ব্যবহৃত হয়। এগুলির মধ্যে কিছু একক পাওয়া যায় বলের একককে ক্ষেত্রফলের একক দিয়ে বিভক্ত করে; এসআই পদ্ধতিতে চাপের একক প্যাসকেল (পা), হল এক নিউটন প্রতি বর্গমিটার (নি/মি); একইভাবে, পাউন্ড-বল প্রতি বর্গ ইঞ্চি (পিএসআই) হল ইম্পেরিয়াল এবং মার্কিন প্রথাগত পদ্ধতিতে চাপের ঐতিহ্যগত একক। আদর্শ বায়ুমণ্ডলীয় চাপ এককেও চাপ প্রকাশ করা যেতে পারে; বায়ুমণ্ডল (এটিএম) এই চাপের সমান, এবং টর হল এর ভাগ। ম্যানোমেট্রিক একক, যেমন সেন্টিমিটার জল, মিলিমিটার পারদ, এবং ইঞ্চি পারদ, একটি ম্যানোমিটারে একটি নির্দিষ্ট তরলের স্তম্ভের উচ্চতার চাপ প্রকাশ করতে ব্যবহৃত হয়।
চাপ হল একক ক্ষেত্রফলে একটি বস্তুর পৃষ্ঠতলে সমকোণে প্রযুক্ত বল। এটির প্রতীক হল "p" বা "P"।
চাপের জন্য আইইউপিএসি সুপারিশ হল "p"।
যদিও "P" প্রতীকটিও ব্যবহার করা হয়। "P" বনাম "p" এর ব্যবহারটি যে ক্ষেত্রে কাজ হচ্ছে তার উপর নির্ভর করে, শক্তি (পাওয়ার) এবং ভরবেগের সাথে ব্যবহার হচ্ছে কিনা, বা অনেক সময় লেখার ধরন।
গাণিতিকভাবে:
যেখানে:
চাপ হল একটি স্কেলার রাশি। এটি বস্তুর ভেক্টর ক্ষেত্রফলের (পৃষ্ঠতলে একটি ভেক্টর লম্ব) সঙ্গে এর ওপর প্রযুক্ত উল্লম্ব বলের সম্পর্ক দেখায়। চাপ হল স্কেলার আনুপাতিক ধ্রুবক যা দুটি সাধারণ ভেক্টরকে সম্পর্কিত করে:
ঋণাত্মক চিহ্নটি আসে কারণ বলকে পৃষ্ঠতলের দিকে বিবেচনা করা হয়, যখন উল্লম্ব ভেক্টরটি বাইরের দিকে কাজ করে। সমীকরণটির অর্থ, তরলের সংস্পর্শে কোনও পৃষ্ঠতল " এস " এর জন্য, তরল দ্বারা এই পৃষ্ঠে প্রযুক্ত মোট শক্তি হল উপরের সমীকরণের ডানদিকের " এস " এর পৃষ্ঠের ইন্টিগ্রাল।
"চাপটি এই দিকে বা ওই দিকে পরিচালিত হয়" বলা ভুল (যদিও এটি বলা হয়)। স্কেলার রাশি হিসাবে চাপের কোনও দিকনির্দেশনা নেই। পূর্ববর্তী সম্পর্কের দ্বারা প্রদত্ত বলের একটি দিক রয়েছে, কিন্তু চাপের কোন দিক নেই। যদি আমরা পৃষ্ঠতলের অভিমুখ পরিবর্তন করি, উল্লম্ব বলের দিকটি সেই অনুযায়ী পরিবর্তিত হয়, কিন্তু চাপ একই থাকে।
শক্ত সীমানায় বা তরলের যে কোন দিকে চাপ ছড়িয়ে যায়, শক্ত সীমানায় বা বিভাগের প্রতি বিন্দুতে চাপ "উল্লম্ব ভাবে" থাকে। এটি তাপগতিবিজ্ঞানের একটি মৌলিক পরামিতি, এবং এটি আয়তনের অনুবন্ধী।
চাপের এসআই ইউনিট হল পাসকাল, এটি, প্রতি বর্গমিটারে নিউটনের সমান (নিউটন/মিটার, বা কেজি·মিটার·সেকেন্ড)। এককের পাসকাল নামটি ১৯৭১ সালে যুক্ত করা হয়েছিল; তার আগে, এসআই এককে, চাপ - প্রতি বর্গমিটারে নিউটন এই হিসেবে প্রকাশ করা হত।
চাপের অন্যান্য একক যেমন প্রতি বর্গ ইঞ্চিতে পাউন্ড (পাউন্ড বল/ইঞ্চি) এবং বার ও ব্যবহার করা হয়। 
সিজিএস পদ্ধতিতে চাপের একক বারয়ে (বা), এটি ১ ডাইন·সেন্টিমিটার, বা ০.১ প্যাসকেলের সমান। চাপ কখনও কখনও গ্রাম-বল প্রতি বর্গ সেন্টিমিটার বা কিলোগ্রাম-বল প্রতি বর্গ সেন্টিমিটারে প্রকাশ করা হয় (গ্রাম/সেমি বা কেজি/সেমি) এবং এই ভাবে বলের এককগুলি যথাযথভাবে চিহ্নিত না করেই প্রকাশ করা হয়। কিন্তু কিলোগ্রাম, গ্রাম, কিলোগ্রাম-বল, বা গ্রাম-বল (বা তাদের প্রতীক) নামগুলিকে বলের একক হিসাবে প্রয়োগ করা এসআই-তে স্পষ্টতই নিষিদ্ধ।
যেহেতু চাপের মধ্যে থাকা কোনও বস্তু বা বস্তুগোষ্ঠী তার পারিপার্শ্বিকের ওপর কাজ করতে পারে, চাপকে একক আয়তনে স্থিতিশক্তি হিসেবেও মাপা হয়। তাই এটি শক্তির ঘনত্বের সাথে সম্পর্কিত এবং প্রতি ঘনমিটারে জুল এই এককে প্রকাশ করা যেতে পারে (জুল/মি, যা প্যাসকেলের সমান)।
গাণিতিকভাবে:
অথবা বলা যায় চাপ = (বল × সরণ)/(ক্ষেত্রফল × সরণ) = কার্য/আয়তন = শক্তি (জুল)/আয়তন (মি³)।
রবার্ট লুইস স্টিভেন্সন

রবার্ট লুইস স্টিভেন্সন (ইংরেজি Robert Louis Stevenson, নভেম্বর ১৩, ১৮৫০ - ডিসেম্বর ৪, ১৮৯৪) একজন স্কটল্যান্ডীয় সাহিত্যিক। পুরো নাম রবার্ট লুই বেলফোউর স্টিভেন্সন। তিনি একাধারে একজন কবি, ঔপন্যাসিক এবং ভ্রমণ কাহিনী রচয়িতা ছিলেন। তাকে ইংরেজি সাহিত্যে নব্য রোমান্টিসিজমের প্রতিনিধিত্বকারী সাহিত্যিক দের অন্যতম হিসেবে গণ্য করা হতো। আর্নেস্ট হেমিংওয়ে, রুডইয়ার্ড কিপলিং, ভলাদিমির নবোকভ প্রমুখ প্রখ্যাত সাহিত্যিকগণ স্টিভেন্সনের সাহিত্যকর্মের ভূয়সী প্রশংসা করে গেছেন। তিনি তার জিবদ্দাশাতেই একজন কীর্তিমান সাহিত্যিক হিসাবে প্রতিষ্ঠা লাভ করেন। তিনি বিশ্বের প্রথম ২৮ জন সর্বাধিক অনুদিত লেখকদের একজন।
স্টিভেনসন ৮ নং হাওয়ার্ড প্লেস, এডিনবরা, স্কটল্যান্ডে জন্মগ্রহণ করেন। তার পিতার নাম টমাস স্টিভেনশন তিনি ছিলেন একজন লাইট হাউজ ইঞ্জিনিয়ার। তার মাতার নাম ছিল মার্গারেট ইসাবেলা। ১৮ বছর বয়সে তিনি তার নামে বানান সংশোধন করেন। লাইট হাউজ ডিজাইন করা ছিল তাদের পারিবারিক পেশা। ছোটবেলা থেকেই রবার্ট বুকের অসুখে ভুকতেন এবং প্রায়ই অসুস্থ থাকতেন। প্রাপ্ত বয়স্ক রবার্টও বরাবরই ভগ্ন স্বাস্থের অধিকারী ছিলেন।
১৮৫৭ সালের সেপ্টেম্বর মাসে, স্টিভেনসন এডিনবার্গের ইন্ডিয়া রোডের মি. হেন্ডারসন এর স্কুলে ভর্তি হন। কিন্তু ভগ্ন স্বাস্থ্যের কারণে তিনি বেশি দিন সেখানে পড়াশুনা করতে পারেননি। ১৮৬৪ সালে তার স্বাস্থ্যের কিছুটা উন্নতি হলে তাকে ফ্রেডরিক স্ট্রিটের থমসনস প্রাইভেট স্কুলে ভর্তি করা হয়। বিশ্ববিদ্যালয়ে ভর্তির আগ পর্য়ন্ত তিনি সেখানেই পড়াশোনা করেন। ১৮৬৭ সালে তিনি এডিনবার্গ বিশ্ববিদ্যালয়ে ইঞ্জিয়ারিং এ ভর্তি হন। কিন্তু পড়াশুনায় তার একদমই মনয়োগ ছিল না। এসময়ে একটি বিতা্র্কিক ক্লাবের বেশ কয়েকজন সদস্যের সাথে তার বন্ধুত্ব গড়ে ওঠে। ফ্লেমিং জেনকিন নামের এক প্রোফেসারের সাথেও তার বেশ সখ্যতা হয়। জেনকিনের বাড়িতে একটি অপেশাদারী থিয়েটার ছিল যেখানে রবার্ট অভিনয় করতেন। ১৮৭০ সালে পিতার সাথে এক নৌবিহারের পর রবার্ট ইঞ্জিয়ারিং আর পড়বেন না বলে পরিবারকে জানিয়ে দেন। এতে তার পিতা যারপরনাই অসুন্তষ্ট হন। এরপর রবার্ট ইঞ্জিয়ারিং ছেড়ে একই বিশ্ববিদ্যালয়ে আইন বিষয়ে ভর্তি হন। এক সময়ে স্টিভেনশন ছন্নছাড়া জীবন যাপন শুরু করেন। তার বেশভূষা এবং চালচলনে ব্যাপক পরিবর্তন আসে। সামান্য ভাতা অবলম্বন করে তিনি নিম্নমানের পানশালা ও পতিতালয়ে গমন শুরু করেন। পাশাপাশি তিনি নিজেকে একজন নাস্তিক হিসাবে ঘোষণা করেন।
স্যার ওয়াল্টার সিমসনের সাথে এক নৌ ভ্রমণের এক পর্য়ায় ১৮৭৬ সালে ফ্যানি ভ্যান ডি গ্রিফ্ট নামে এক মহিলার সাথে রবার্টের পরিচয় হয়। তিনি বিবাহিতা ছিলেন। এরপর রবার্ট মার্কিন যুক্তরাষ্ট্র ভ্রমণ শুরু করেন। দীর্ঘ ভ্রমণের এক পর্য়ায়ে তিনি ভীষন অসুস্থ হয়ে পড়েন। মৃতপ্রায় অবস্থায় তিনি ক্যালিফির্ণিয়া পৌছান। স্থানীয় পশুপালকরা তাকে চিকিৎসা সেবা দিয়ে সুস্থ করে তোলেন। ১৮৭৯ সালে তিনি সুস্থ হয়ে স্যান ফ্রানসিসকো গমন করেন। সেখানে চরম অর্থকষ্টে তার দিন কাটে। শীতের শুরুতেই তিনি আবার অসুস্থ হয়ে পরেন এবং মৃত্যুদুয়ারে উপস্থিত হন। ফ্যানি ডি গ্রিফট এই সময়ে তার কাছে উপস্থিত হন। এবং সেবা শুশ্রষার মাধ্যমে তাকে সারিয়ে তোলেন। মে ১৮৮০ সালে তারা দুজন বিবাহ বন্ধনে আবদ্ধ হন।
১৮৯০ সালে প্রশান্ত মহাসাগরীয় দ্বীপরাষ্ট্র সামোয়ার উপালো দ্বীপে তিনি ৪০০ একর (১.৬ ব. কিমি) জমি ক্রয় করেন। সেখানে তিনি ভাইলিমা নামে একটি গ্রাম প্রতিষ্ঠা করেন। স্থানীয় ভাষা নিজের নাম পরিবর্তন করে রাখেন তুষিতালা যার অর্থ গল্পকার। স্থানীয়দের মধ্যে তার ব্যাপক জনপ্রিয়তা ছিল এবং এক সময়ে তিনি স্থানীয় রাজনীতিতে জরিয়ে পরেন। ৩ ডিসেম্বর ১৮৯৪ সালে মারা যান। সম্ভবত মস্তিষ্কের রক্তক্ষরনই ছিল তার মৃত্যুর কারণ।
মুনমুন আহমেদ

মুনমুন আহমেদ একজন বাংলাদেশী চলচ্চিত্র ও টেলিভিশন অভিনেত্রী এবং নৃত্যশিল্পী। তিনি কত্থক নৃত্যে পারদর্শী। এছাড়া তিনি বাংলাদেশ বেতারের রেডিও নাটকে নিয়মিত অভিনয়শিল্পী।
আহমেদ ২৭ ডিসেম্বর ১৯৬৬ সালে জন্মগ্রহণ করেন। আজিমপুর লেডিস ক্লাবে তার প্রথম প্রশিক্ষক ছিলেন আজহার খান । তিনি ১৯৭৮ সালে সৈয়দ আবুল কালামের কাছ থেকে কত্থক শেখা শুরু করেন ।
১৯৮৭ সালে উচ্চ বিদ্যালয়ের পরীক্ষা শেষ করার পর তিনি ভারতে যান। সেখানে তিনি রাম মোহন মহারাজ এবং রাজ কুমার শর্মার অধীনে রাম ভারতিয়া কলা কেন্দ্রে পড়াশোনা করেন। ১৯৮৯ সালে, তিনি দিল্লি কত্থক কেন্দ্রে পণ্ডিত বিরজু মহারাজের ছাত্রী হন ।
আহমেদ একটি নাচের স্কুল চালান, রেওয়াজ পারফর্মিং স্কুল। তিনি ঢাকায় ২০১০ দক্ষিণ এশিয়ান গেমসে অনুষ্ঠিত নৃত্য পরিবেশনার কোরিওগ্রাফার ছিলেন ।
নৃত্য শিল্পী হিসেবে ভারত, পাকিস্তান, মার্কিন যুক্তরাষ্ট্র, রাশিয়া, অস্ট্রেলিয়া, তুরস্ক, কেনিয়া, জাম্বিয়া, নাইজেরিয়া, সংযুক্ত আরব আমিরাত, বাহরাইন, ইরাক, কাতার ও লিবিয়া ভ্রমণ করেছেন।
গায়ক সুজিত মুস্তাফাকে বিয়ে করেছেন আহমেদ। একসঙ্গে তাদের একটি কন্যা সন্তান রয়েছে, অপরাজিতা মুস্তাফা।
বর্তমানে (২০০৬-২০০৭) বাংলাদেশ নৃত্য শিল্পী সংস্থার সাংস্কৃতিক ও প্রশিক্ষণ সম্পাদিকা। এছাড়াও তিনি বাংলাদেশের ৬ জন প্রখ্যাত নৃত্যশিল্পী কর্তৃক প্রতিষ্ঠিত "নৃত্যধারার" প্রতিষ্ঠাতা সদস্য। এই সংস্থা বাংলাদেশের নৃত্য ঐতিহ্য নিয়ে কাজ করে যাচ্ছে।
জন লায়ন্স (ভাষাবিজ্ঞানী)

স্যার জন লায়ন্স () (জন্ম ১৯৩২) একজন ব্রিটিশ ভাষাবিজ্ঞানী। তিনি অর্থবিজ্ঞানের ওপর কাজের জন্য বিখ্যাত।
লায়ন্স ম্যানচেস্টারের সেন্ট বিড্‌স কলেজ ও ক্যামব্রিজের ক্রাইস্ট্‌স কলেজে পড়াশোনা করেন। তিনি দ্বিতীয়োক্ত কলেজে ১৯৬১ থেকে ১৯৬৪ পর্যন্ত চাকরি করেন। ১৯৬৪ থেকে ১৯৮৪ সাল পর্যন্ত তিনি এডিনবরা ও সাসেক্স-এ ভাষাবিজ্ঞান বিষয়ে অধ্যাপনা করেন। এরপর ১৫ বছর যাবৎ ক্যামব্রিজের ট্রিনিটি হলে "মাস্টার" পদে কর্মরত ছিলেন। ২০০০ সালে তিনি অবসর নেন। বর্তমানে তিনি এখন এই বিশ্ববিদ্যালয়ের একজন অনারারি ফেলো। ১৯৮৭ সালে তিনি নাইট উপাধি পান।
লায়ন্সের ভাষাবিজ্ঞান বিষয়ক প্রাথমিক পাঠ্যপুস্তকগুলো সুলিখিত ও বহুল পঠিত।
উইলিয়াম ব্লেইক

উইলিয়াম ব্লেইক (; ২৮ নভেম্বর ১৭৫৭ – ১২ আগস্ট ১৮২৭) ইংরেজ কবি, চিত্রশিল্পী এবং মুদ্রাকর, যাকে রোমান্টিক যুগ এর অগ্রদূত বলা হয়। জীবদ্দশায় যথেষ্ট স্বীকৃতি না পেলেও বর্তমানে তাকে রোমান্টিক যুগের কবিতা এবং চিত্রশিল্পের ইতিহাসে সবচেয়ে গুরুত্বপূর্ণ ব্যক্তিদের একজন বিবেচনা করা হয়। তার দূরদৃষ্টিসম্পন্ন কবিতাগুলো যতোটা মেধার স্বাক্ষর বহন করে সে তুলনায় ইংরেজি সাহিত্যে তার কবিতা সবচেয়ে কম পঠিত হয়েছে। তার আঁকা ছবি এতোই চিন্তা উদ্দীপক ছিল যে একজন সমসাময়িক শিল্প সমালোচক তাকে ঘোষণা দিয়েছিলেন, "ব্রিটেন যত শিল্পী সৃষ্টি করেছে তার মধ্যে নিঃসন্দেহে সবার সেরা এবং অন্য যে কারও চেয়ে অনেক এগিয়ে"। তিন বছর ফেল্পহ্যামে থাকাটা বাদ দিলে জীবনের পুরোটা সময়ই লন্ডনে কাটিয়েছেন। কিন্তু তার কর্ম এতো বৈচিত্র্যময় ও রূপকাশ্রিত যে মনে হয় তিনি যেন "ঈশ্বরের সর্বস্ব" বা "গোটা মানব অস্তিত্ব" কল্পনায় ধারণ করতেন।
খেয়ালি মেজাজ ও অনন্য দৃষ্টিভঙ্গির কারণে সমসাময়িকদের অনেকে তাকে পাগল ভাবতেন। কিন্তু পরবর্তী যুগের সমালোচকরা তার প্রকাশভঙ্গী ও সৃজনশীলতা এবং তার লেখা ও ছবির দার্শনিক ও আধ্যাত্মিক অন্তঃসার দেখে মুগ্ধ হয়েছেন। তার ছবি ও কবিতাকে রোমান্টিক বা প্রাক-রোমান্টিক আন্দোলনের বৈশিষ্ট্যে বৈশিষ্ট্যমণ্ডিত বলে চিহ্নিত করা হয়েছে, কারণ তার মূল প্রকাশ অষ্টাদশ শতকে। বাইবেলের প্রতি ভক্তি থাকলেও ব্লেইক চার্চ অফ ইংল্যান্ডের প্রতি ক্ষিপ্ত ছিলেন, আসলে সকল ধরনের সংগঠিত ধর্মের প্রতিই তার ক্ষোভ ছিল। তিনি ফরাসি বিপ্লব এবং মার্কিন বিপ্লব এর আদর্শ ও উচ্চাভিলাস এবং Jakob Böhme ও Emanuel Swedenborg এর মত চিন্তাবিদদের দ্বারা অণুপ্রাণিত হয়েছিলেন। এই অণুপ্রেরণাগুলো থাকলেও তার কর্মের অনন্যতা তাকে কোন নির্দিষ্ট শ্রেণীর মাঝে ফেলতে দেয় না। ঊনবিংশ শতকের পণ্ডিত উইলিয়াম রোজেটি তাকে "glorious luminary" (প্রসিদ্ধ জ্যোতিষ্ক) বলেছিলেন এবং তার মতে ব্লেইক এমন একজন ব্যক্তি "যার আগমন তার পূর্বসূরীরা অনুমান করতে পারেনি, যাকে তার সমসাময়িকদের সাথে এক কাতারে দাঁড় করানো যায় না এবং যাকে কোন উত্তরসূরী দিয়ে কোনদিন প্রতিস্থাপিত করা যাবে না"।
১৭৫৭ সালের ২৮ নভেম্বর লন্ডনের সোহোতে অধুনা ব্রডউইক স্ট্রীটে উইলিয়াম ব্লেক জন্মগ্রহণ করেন। তাঁর বাবা জেমস ব্লেক পেশায় ছিলেন একজন কাপড়ের ব্যবসায়ী এবং তাঁর মায়ের নাম ছিল ক্যাথরিন রাইট আর্মিটেজ ব্লেক।
উইলিয়াম ব্লেক লিখতে এবং পড়তে শিখেই মাত্র দশ বছর বয়সে স্কুল ছেড়ে দিয়েছিলেন। বাড়িতে মায়ের কাছেই শিক্ষালাভ করেছেন তিনি। একজন সমর্পিত খ্রিস্টান হয়েও ইংল্যান্ডের চার্চ এমনকি সমস্ত ধর্মীয় প্রতিষ্ঠান এবং সংগঠিত ধর্মের বিরোধী ছিলেন তিনি। রাফায়েল, মাইকেল এঞ্জেলো,  আলব্রেখট্ ডুরার-দের কাজ অনুকরণ করে ব্লেক চিত্রশিল্পের সঙ্গে পরিচিত হয়েছিলেন।